Brnabić traži savet od Udruženja novinara Srbije zbog izveštaja "jedne televizije" - Dijalog.net\nNaslovna Politika Brnabić traži savet od Udruženja novinara Srbije zbog izveštaja “jedne televizije”\nBeograd, 7. jun 2019.- Predsednica Vlade Srbije Ane Brnabić uputila je danas pismo Udruženju novinara Srbije (UNS) i zatražila savet šta da uradi u situaciji kada je njena izjava na jednoj televiziji preneta kao odgovor na pitanje “koje joj nije postavljeno”, objavio je UNS u saopštenju.\nPredsednica Vlade nije navela na koju televiziju misli.\nZbog sada već dugog sukoba na liniji državni organi – televizija N1 moguće je naslutiti da je reč upravo o toj televiziji, navodi UNS i, prenoseći pismo u celini, poručuje da će na njega odgovoriti “u kratkom roku“.\nPremijerka Srbije navodi kako je “primorana” da se obrati Udruženju pismom i “zatraži mišljenje” jer je “suočena sa nesvakidašnjom situacijom“, mada “u potpunosti svesna” da je jedna od njenih glavnih obaveza da bude “otvorena prema javnosti” i da, kao predsednica Vlade “odgovara na pitanja koja javnost zanimaju“.\n“Poštujem uređivačku politiku svakog medija, jer je upravo njena nezavisnost conditio sine qua non slobode izražavanja i medijskih sloboda kao jedne od stubova demokratije svakog društva“, ističe Brnabić.\nOna navodi kako pismom želi da se konsultuje u nadi da će joj UNS “ukazati na to šta je potrebno uraditi kada se nađete u situaciji da vaš komentar bude predstavljen kao odgovor na pitanje koje vam zapravo nije ni postavljeno“.\nNa taj način, kako je ukazala Brnabić, “stvoren utisak da je nosilac jedne od najviših funkcija u državi komentarisao temu, iako o toj temi nije ni razgovarao sa novinarom“.\n“U konkretnom slučaju, prvo je komentar koji sam dala u kameru jedne televizije iskorišćen kao navodni odgovor na pitanje koje mi ta televizija nije ni postavila. Samo par minuta kasnije, u okviru iste informativne emisije, taj isti komentar korišćen je u drugom prilogu kao navodni odgovor na drugo pitanje o sasvim drugoj temi“, ističe Brnabić.\nOna naglašava kako joj ni to pitanje “nije postavljeno“, niti se njen komentar “na bilo koji način odnosio na ono što je na toj televiziji posredovano kao tema priloga“.\n“Na taj način je, po mom dubokom mišljenju, javnost namerno dovedena u zabludu, a stvarnost falsifikovana na način koji do sada nije zabeležen u našim medijima“, ocenila je Brnabić.\nOna u pismu Udruženju novinara Srbije pita “da li mediji imaju pravo da koriste izjave pojedinaca kao montirane odgovore na neku temu kojom se bave?“\n“Da li je to poštovanje standarda profesije? Da li će moj komentar od juče možda ponovo poslužiti kao odgovor na neko pitanje u budućnosti bez obzira na to da li mi je pitanje uopšte postavljeno, kao što je to sada bio slučaj? Da li su u pitanju neki novi standardi i, ako jesu, molim Vas da me o tome obavestite, kako bih znala kako da se prema tome odnosim“, napisala je premijerka u pismu koje prenosi UNS.\nBrnbić naglašava da Udruženju piše iz razloga što je njoj lično “načinjena šteta time što je u delu javnosti vrlo ciljano stvoren sasvim pogrešan utisak” da se njen komentar odnosio na određene teme koje su u prilozima predstavljene, a na koje se nije odnosio.\n“Ono što jeste ozbiljan problem je to što je očigledno vrlo tendenciozno pokušano da se kod građana stvori slika o Vladi Srbije kao instituciji koja nije zainteresovana za probleme građana i konkretne teme. Šta ja kao predsednica Vlade u takvom slučaju mogu da uradim, a da to sutra ne bude novi povod za napad na mene lično i Vladu koju vodim pod optužbom da vršim pritisak na medije?“, pita premijerka Ana Brnabić u pismu Udruženju novinara Srbije.\nOna je naglasila da, kao predsednica Vlade, svaki put kada joj to obaveze dozvoljavaju, odgovara na pitanja novinara, “poštujući svako pitanje, svakog novinara i svaki mediji bez bilo kakvog izuzetka“.\n“Tako ću se ponašati u budućnosti jer to smatram jedino ispravnim“, poručila je Brnabić.\nOznakeAna BrnabićUNSVlada Republike Srbije\nPrethodno Otvoren konkurs za 10. međunarodni festival kratkog filma MikroFAF\nSledeće Škola ljudskih prava za mlade u Beogradu\nTop Tags Evropska komisija Vlada Republike Srbije Evropska unija OCD lokalna samouprava mladi konkurs Pravosuđe vladavina prava mediji Civilno društvo Društvo Politika Srbija i Evropska unija evropske integracije


Video sastanak predsednika Skupštine Srbije Ivice Dačića i evropskog zvaničnika Dejvida Mekalistera\nVideokonferencijom predsednika Skupštine Srbije Ivice Dačića sa predsednikom Spoljnopolitičkog odbora Evropskog parlamenta Dejvidom Mekalisterom danas je praktično započeta druga faza međustranačkog djaloga, a kako je posle razgovora rekao Dačić dogovoreno je da stranke koje žele da učestvuju u međupartijskom dijalogu predlože predstavnike i platforme za dijalog, kao i da imenuju po dva stalna predstavnika koji će u dijalogu učestvovati od početka do kraja.\n"Izneo sam opredeljenje vlasti u Srbiji da mi želi da se međustranački dijalog uspešno odvija, želimo da sve stranke učestvuju na izborima. Ja želim da iskoristim priliku da pozovem sve političke koje žele da učestvuju u ovom političkom dijalogu da se obrate Narodnoj skupštini da odrede svoje predstavnike, da iznesu svoje platforme", rekao je Dačić posle sastanka sa evropskim zvaničnicima.\nDačić je poziv uputio i onim strankama koje ne žele da učestvuju u međustranačkom dijalogu. One je rekao da će se narednih nedelja znati detalji i oko formata, tema i zvaničnom početku druge faze ovog dijaloga i pozvao je predstavnike stranaka da ne daju izjave za medije dok se dogovor ne postigne.\nAnalitičar Dušan Spasojević sa Fakulteta političkih nauka u izjavi za Glas Amerike podseća da su amandmani Evropskog parlamenta izoštrili stvari koje su važne i pojačali kritiku iz Brisela. Zbog toga, on smatra da ovaj dijalog ne može da se vodi samo o izbornom sistemu, već i o ukupnom stanju demokratije u Srbiji i popravljanju situacije:\n"Tako da bi suštinski ti pregovori, razgovori ili dijalog morali da se dotaknu čitavog sprektra tema koje su ovde na dnevnom redu. I to je zapravo jedini način da mi se pomerimo sa mrtve tačke. Dakle ne samo izborni sistem, izborni dan, prebrojavanje glasova, ili minuti u medijima, već jedan čitav paket kako popraviti demokratiju u Srbiji".\nDušan Spasojević, FPN\nPo njegovom mišljenju opozicija bi trebalo najviše da insistira na popravljanju medijske situacije, ali i da traže tehnički ustuoak u vidu razdvajanja predsedničkih i lokalnih od parlamentarinih izbora. Sa druge strane, kako smatra Spasojević, vlast je toliko jaka da bi osim razdvajanja izbora mogla da učini čitav niz ustupaka, čime bi smanjila pritisak Brisela a da pri tome ne izgubi prednost koju ima.\nSpasojević smatra da je opozicija već izvukla ono što je bio njen najveći adut, a to je bojkot izbora i da je sada i ona pod pritiskom da nešto dobije ovim pregovorima, zbog čega ne mogu da budu na distanci kao u prethodnom međustranačkom dijalogu. Opozicija mora da kreira jasne zahteve i da vrši neku vrstu pritiska na vlast, kaže Spasojević:\n"Mi za sada imamo vlast koja ima svu moći imamo međunarodnu zajednicu koja vrši određeni pritisak. Tu je zapravo opozicija na neki način i pasivna i konfuzna, ako može da bude i jedno i drugo. I u tom smislu je na opoziciji da bude jasnije artikulisana i organizovanija što je više moguće", ističe sagovornik Glasa Amerike.\nSpasojević smatra da će se pritisak Brisela na vlasti u Srbiji sve više pojačavati, naročito posle pobede Bajdena na izborima u Sjedinjenim Državama. Taj glasniji stav Evropske unije se već osetio kroz kritiku koja je došla kroz izveštaj izvestioca EP Vladimira Bilčika:\n"Kritika je važna zato što je važno da priznamo da imamo problem, a čini mi se da predstavnici vlasti to konstantno negiraju. Da se oni prave kao da su pregovori zbog toga što eto opozicija nije baš bila sigurna da li će da izađe na izbore. Pa se malo neška, pa će tu malo oni da razgovarajui sve će da bude u redu", dodaje Spasojević.\nInače, današnjem video sastanku su osim Dejvida Mekalistera prisustvovali i posrednici Evropskog parlamenta Edvard Kukan, Knut Flekenstajn, Tanja Fajon i Vladimir Bilčik, a uz delegaciju Srbije u Beogradu, podrška će biti i Misija Srbije pri EU, koju predstavlja ambasadorka Ana Hrustanović.


EVROSTAT: Hrvatska ima najveći pad prometa u maloprodaji u EU\nMeđu zemljama EU, Hrvatska je u julu zabeležila najveći pad prometa od maloprodaje na mesečnom nivou, ali je i na nivou Unije zabeležena manja sklonost prema potrošnji Među zemljama EU, Hrvatska je u julu zabeležila najveći pad prometa od maloprodaje na mesečnom nivou, ali je i na nivou Unije zabeležena manja sklonost prema potrošnji, pokazala je analiza Evrostata, statističke agencije EU. >> Pročitaj celu vest na sajtu Večernje novosti << Kako se navodi u izvešstaju Evrostata, u julu je sezonski prilagođen obim prometa od maloprodaje u Hrvatskoj na mesečnom nivou pao za 3,3 odsto u odnosu na jun, kada je skočio 6,8 posto. U grupi zemalja s najvećim padom potrošnje u julu na mesečnom nivou, Evrostat je, na osnovu raspoloživih podataka, izdvojio Nemačku i Belgiju, gđe je promet u maloprodaji smanjen za 2,2, odnosno 1,4 odsto.PROČITAJTE JOŠ - „Barila“ o različitom kvalitetu testenina: Hrvati ne vole kad je tvrdo Najveći rast prometa zabeležila je Irska, za 1,9 posto, a slede Slovenija s 1,2 odsto, pa Bugarska i Malta, sa po jedan odsto većim prometom u maloprodaji. Na nivou EU sezonski prilagođen obim prometa u maloprodaji u julu je pao za 0,5 odsto u odnosu na jun kada je prema revidiranim Evrostatovim procenama porastao za 1,3 odsto. U evrozoni je promet pao za 0,6 odsto, nakon revidiranog rasta od 1,2 posto u junu. Evropljani su u julu znatno manje odlazili u prodavnice odeće, tekstilnih proizvoda i obuće, što se odrazilo na pad prometa u maloprodaji te vrste proizvoda za 2,5 odsto u EU i za 3,2 odsto u evrozoni, prenosi Poslovni dnevnik. U EU je blago porastao samo promet po poštanskim narudžbinama i narudžbinama putem interneta, za 0,3 odsto, pokazuje izveštaj Evrostata. Promet u maloprodaji motornih goriva stagnirao je i u EU i u evrozoni.


RTS :: Mali: Građani će odlučivati šta će se graditi\nDruštvo Mali: Građani će odlučivati šta će se graditi\nMali: Građani će odlučivati šta će se graditi\nutorak, 05. dec 2017, 12:03 -> 13:15\nGradonačelnik Beograda Siniša Mali predstavio je novi projekat grada “Da se radi i gradi po tvom!”, koji ima za cilj da Beograđanima pruži mogućnost da učestvuju u procesu odlučivanja o tome kako žele da njihov grad i njihove opštine izgledaju u budućnosti.\nMali je rekao da se radi o projektu na kojem se radi već duže vreme a koji treba da obezbedi veće učešće građana u odlučivanju o tome kako treba da izgledaju opštine i grad.\n"Kada smo preuzeli upravljanje gradom obećali smo da ćemo biti transparetna gradska uprava i od prvog dana su sekretarijati i gradske vlasti otvorene za građane svakodnevno i sa njima rešavamo probleme. U proteklom periodu slušali smo građane, gradili i donosili odluke zajedno sa njima kada je bilo reči o boji autobusa, kada je trebalo da se odredi ime pojedinih ulica, ali i koje boje treba da budu infotable", objasnio je gradonačelnik.\nMali je istakao da je trenutak da se krene korak dalje i gradske vlasti žele da se svaki glas, svakog građanina Beograda čuje, te da im se da mogućnost da glasaju za projekat koji smatraju da je najvažniji za njihovu opštinu i grad.\nPrema njegovim rečima, grad je izdvojio 200 miliona dinara za taj projekat, a svaka opština, koja je deo projekta, a ima ih 16 od 17, će izvojiti po 10 miliona dinara.\nProjekti će se, kako je objasnio, predlagati preko Beokom aplikacije, a takođe će moći i da se predlažu preko anktenog listića, u svakoj opštini koja učestvuje u realizaciji.\n"Sve te ideje ćemo staviti na beogradski portal i dati mogućnost da građani glasaju. Ideje koje budu imale najviše glasova sprovešćemo u delo", najavio je Mali.\nDodao je da na ovakav način samo još neke svetske metropole omogućavaju učešće građana u odlučivanju, a Beograd će biti jedan od tih malobrojnih gradova koji će na ovaj način komunicirati sa građanima.\nIstiče da je ovo veliki, bitan korak, jer grad pripada svakom njegovom građaninu i dodaje da ako se projekat bude pokazao uspešnim onda će, iz godine u godinu, biti sve više novca izdvojeno u te svrhe.\n"Pretpostavljam da je gospodin Šapić imao nešto važnije od toga da omogući da se glas građana čuje. Međutim, mi ćemo kao grad izdvojiti novac za Novi Beograd i daćemo mogućnost da građani i te opštine odlučuju o projektima", najavio je Mali.\nDodao je da projekat nije ograničen rokom, i da će se dati mogućnost da svako preda svoj predlog, te da će, kada se bude konstatovalo da predloga više nema, početi glasanje.\n"Došlo se do situacije kada hoćete da neke svoje snove ostvarite, a ti snovi jesu da građani imaju još veće pravo glasa, i da se to ostvari vremenski, finansijski i konceptualno", naglasio je i dodao da niko u okruženju nema ovakav transparetan način učešća građana u donošenju odluka o izgledu svog grada.\nJoš jedna šansa za Centar "Sava"\nGradonačelnik Beograda najavio je da će grad pokušati još jednom da pronađe partnera za Centar "Sava". "Potreban je strateški partner, a ako ga ne nađemo, rekonstruisaćemo ga sami", rekao je Mali.\nMali je ukazao na to da je Centar "Sava" za Beograd jedno od najvažnijih preduzeća, ali da ima probleme s obzirom na način funkcionisanja, koji je trenutno neodrživ.\n"Centar 'Sava' nije obnovljen, niti je novac investiran u njega. Sistem grejanja i hlađenja u njemu je izuzetno skup", objasnio je Mali.\nPodsetio je da je Grad pokušao, zajedno sa zaposlenima, da nađe partnera kroz javno-privatno partnerstvo za Centar "Sava", ali se u tome nije uspelo.\n"Mislim da ćemo pokušati još jednom da nađemo partnera koji neće samo dati novac, već koji ima iskustvo u organizovanju velikih manifestacija", rekao je Mali.\nUkazao je na to da partner za Centar "Sava" mora da ima najmanje 20 miliona evra, ali i da ima iskustvo u kongresnom turizmu, jer taj objekat mora da bude nosilac kongresnog turizma u Beogradu.\n"Moramo biti proaktivniji, da idemo po svetu, da kongrese ugovaramo godinama unapred. Potreban je strateški partner, a ako ga ne nađemo radićemo sami, rekonstruisaćemo Centar "Sava" sami", najavio je Mali.\nUkazao je na to da je na protekloj Skupštini grada usvojen set finansijskih mera za stabilizaciju Centar "Sava", ali da to nije rešenje, pa će se dalje probati pronaći partner.\nOčekuje se 20 odsto više turista i prihoda\nTokom zimskog perioda, gradonačelnik očekuje najmanje 20 odsto više turista i prihoda i ističe da je važno ulagati u promociju grada.\n"Mnogo smo investirali novca u 'Beogradsku zimu' koja je krenula, a vidim po reakcijama ljudi koji prodaju božićne i novogodišnje proizvode da su izuzetno zadovoljni prodajom, a hotelijeri su prezadovoljni jer rezervacije za Novu godinu nikada nisu bile veće", kazao je Mali.\nIstakao je da gradske vlasti s pravom očekuju da se rezultat rada u organizaciji adekvatnih ponuda isplati.\nPrema njegovim rečima, bitno je ulagati novac u promociju grada, kako bi ljudi koji žive od turizma zaradili, a građani mogli da se provedu na pravi način za praznike.\nRezultati će se, kaže, videti kada se završi Beogradska zima, a to je kraj januara.\nNa to što se pojedini građani žale da su nedavno loše izvedeni radovi na ulicama u Beogradu, Mali napominje da se dešava da, recimo, dođe do pucanja asfalta i da zato postoje garantni rokovi.\n"Nakon svih radova postoji garantni rok i izvođač je dužan da nedostatke ispravi o svom trošku. Važno je da su se radovi završili na vreme i ulice otvorene za saobraćaj, kao i da je on funkcionalniji i sigurniji", poručio je Mali.\n(subota, 16. dec 2017, 18:54)\nKanalizaciona mreza za Miljakovac 3\nZamolio bi gradske vlasti da pomognu da se napokon resi problem kanalizacije na Miljakovac 3\n1 "Mentorska šetnja" za promociju solidarnosti žena\n2 Ruski stručnjak za pankreas obučava srpske hirurge\n3 Stalan posao za sto mladih lekara u KC Niš\n4 Stogodišnjica oslobođenja Zrenjanina u Prvom svetskom ratu\n5 Dan posvećen prevremeno rođenim bebama


EU će do kraja godine ostvariti dva od tri klimatska cilja - Impuls\nObjavljeno: Srijeda, 02 Decembar 2020 09:52\nNakon što je 2019. godine smanjila emisije stakleničkih plinova za četiri posto i uz očekivane posljedice pandemije COVID-19, Evropska unija trebala bi ostvariti, odnosno čak premašiti dva od svoja tri klimatska cilja postavljena za ovu godinu, pokazuje novi izvještaj Evropske agencije za okoliš (EEA).\nDefinirani 2007. i usvojeni 2009. godine, ta tri cilja poznata su kao "3 puta 20": smanjenje emisija stakleničkih plinova za najmanje 20 posto u odnosu na 1990. godinu, povećanje udjela obnovljivih izvora energije u potrošnji na 20 posto i povećanje energetske efikasnosti za 20 posto.\nPo izvještaju EEA, objavljenom početkom sedmice, prva dva cilja bit će ostvarena, a cilj koji se odnosi na energetsku efikasnost neće, prenosi Hina, pozivajući se na AFP.\nGodine 2019. emisije u Evropskoj uniji (bez Velike Britanije) pale su za četiri posto.\nTo je bio njihov drugi najveći pad na godišnjoj osnovi nakon 2009, koja je bila obilježena velikom ekonomskom krizom, navodi EEA.\nTime su evropske emisije smanjenje 24 posto od 1990. godine.\nIstovremeno, po preliminarnim podacima agencije, EU je prošle godine ostvario udio obnovljivih izvora energije u ukupnoj potrošnji od 19,4 posto, što je blizu zacrtanom cilju od 20 posto.\n"Sve navodi na zaključak da je ekonomsko usporavanje 2020. godine snažno smanjilo ukupnu potrošnju energije i emisije stakleničkih plinova, posebno u sektoru transporta, gdje se udio energije iz obnovljivih izvora vjerovatno povećao", navode iz EEA, čak i ako bi ti učinci mogli biti privremeni.\nPremda bi cilj koji se odnosi na obnovljive izvore energije trebao biti ostvaren na evropskom nivou, 14 država članica, među kojima su Francuska, Belgija i Njemačka, još nisu blizu ostvarenja svojih nacionalnih ciljeva.\nCilj od 10 posto obnovljivih izvora energije u transportu još nije ostvaren, navodi agencija.\nGodine 2018. ostvareno je samo 8,3 posto, po posljednjim službenim podacima.\nKad je riječ o trećem cilju, energetskoj efikasnosti, agencija ocjenjuje da većina država članica nije poduzela dovoljne napore da bi ga se ostvarilo.\nNakon 2020. godine Evropska komisija želi da se emisije stakleničkih plinova smanje najmanje 55 posto u odnosu na 1990. godinu, prema sadašnjem cilju od 40 posto, kako bi se do 2050. godine postigla ugljična neutralnost.\nRezultati objavljeni u ponedjeljak pokazuju da je "očito moguće ostvariti ambicioznije ciljeve", ističe EEA, premda će ciljevi za 2030, odnosno 2050. godinu zahtijevati postojane i dugoročne napore.


- Analizirali smo ponašanje učesnika u saobraćaju i inicijative koje nam Policijska uprava upućuje na osnovu svojih statističkih podataka. Cilj nam je da povećamo bezbjednost svih učesnika u saobraćaju, prije svega pješaka, pa smo predložili da se označe novi pješački, da se pojedini prelazi bolje označe, pomjere, ali i ukinu, jer su potencijalno opasni ili su neefikasni - pojašnjava sekretar Savjeta Nemanja Mitrić iz gradskog Odjeljenja za stambeno-komunalne poslove i zaštitu životne sredine.\n- Ni uPantelinskoj ulici, od spoja sa Ulicom Kulina bana do kružnog toka na zaobilaznici, nema ni jednog pješačkog prelaza, pa smo dobili zahtjeve od mjesne zajednice i od građana da se to promijeni. Novi pješački u Pantelinskoj prelazi biće postavljeni na mjestima koja su dobro osvijetljena, najavio je Mitrić.\n-Prelaz kod apoteke „Rosić" biće izmješten kod ulice u kojoj je Muzička škola, jer je primijećeno da mnogo učenika i roditelja tu prelazi ulicu. Takođe, i prelaz na kraju ove ulice, kod kafea „Pastri" se pokazao ne samo kao nebezbjedan, već i kao neefikasan, pa će biti ukinut - pojasnio je Nemanja Mitrić.\nNa zahtjev Osnovne škole „Vuk Karadžić" biće ukinut pješački prelaz u Ulici Vojvode Stepe koji se nalazi na kolskom ulazu u školsko dvorište i kao takav je nebezbjedan za prelazak, a njegovim ukidanjem neće doći do narušavanja kretanja pješaka.


(VIDEO) BRNABIĆ: Ključni problem Srbije je manjak radne snage, rešiće ga migranti! | Vesti Dana\nProblem manjka radnika je najveći problem naše privrede tvrdi Ana Brnabić i dodaje da će pored dualnog obrazovanja to jest neplaćenog rada za učenike problem biti rešen tako što ćemo „u Srbiji imati veći priliv kadrova“ što se odnosi na migraciju. Brnabić je ovom izjavom zapalila društvene mreže, a reakcije građana su mahom negativne jer se radi o migratnima iz zemlja koje imaju manju cenu minimalne plate od one u Srbiji, čime će se oboriti cena radne snage u našoj zemlji.\nPredsednica Vlade Ana Brnabić sastala se sa predstavnicima udruženja metalske i hemijske industrije Privredne komore Srbije sa kojima je razgovarala o tome kako ostvariti dinamičniji i održivi privredni rast. Ana Brnabić je za Tanjug posle sastanka, kome je prisustvovao i predsednik PKS-a Marko Čadež, rekla da je nedostatak radne snage u ovom trenutku ključni problem u Srbiji.\nAna Brnabić je na sastanku predstavila mere na kojima Vlada radi, među kojima je najvažnije uvođenje dualnog obrzovanja što su, naglašava, kompanije pozdravile.\n„Mi smo takođe učili od drugih država tako da smo značajno liberalizovali naše radne dozvole. Promenili smo ove godine i Zakon o strancima i Zakon o zapošljavanju stranaca. Uvodimo tu elektronski sistem za izdavanje radnih dozvola. Tako da ćemo i mi imati mnogo fleksibilniji sistem“, kaže predsednica Vlade.\nOčekuje i da će, pored uvođenja dualnog obrazovanja, u Srbiji biti veći priliv kadrova. Brnabić je na ekonomskom forumu u Milanu govorila o potezima vlade da integriše migrante na tržište rada u Srbiji, pored toga Brnabić nije obrazložila koje vrste kadrova fale Srbiji i zbog čega se vlast koncentrisala na priliv novih kadrova umesto da uposli svoje stanovništvo ili ga pripremi za rad.\nBrnabić kaže da se pored priliva kadrova nada i povratku Srba koji su usled loših uslova napustili Srbiju. Ipak godinama unazad nije primetan bilo kakav trend dolaska Srba iz dijaspore u matičnu zemlju pre svega zbog daleko viših plata u zemljama zapada kao i boljih uslova za rad i kvalitetnijeg zdravstvenog i penzionog osiguranja.\nUpitana koliko su zabrinjavajući podaci o nedostatku radne snage u Srbiji, Brnabićeva je rekla da, nažalost, država nema dovoljno podataka da bi se tačno razumele razmere tog problema.\n„S jedne strane imate nezaposlenost koja je sada oko 11 odsto, dvostruko manja nego 2012. i 2013. godine, ali ako poredite sa EU i dalje smo zemlja u kojoj je relativno visoka nezaposlenost. Imamo relativno visoku nezaposlenost, s druge strane privreda ima problem radne snage“, navodi premijerka.\nNavela je da će se sagledati da li pored klasičnog, formalnog obrazovanja može da se učini još nešto u sistemu neformalnog obrazovanja otvaranjem trening centara i prekvalifikacijama.\nDobra saradnja s Vladom\nMarko Čadež je za Tanjug rekao da predstavnici PKS-a imaju jako dobru saradnju sa premijerkom i njenim timom u okviru Saveta za rast BDP-a, kao i da se na današnjem sastanku govorilo o problemima koje se tiču metalske i hemijske industrije, o problemima u različitim sertifikacijama, akreditacionim telima, kao i tome šta još Vlada dodatno može da učini da bi pomogla tim sektorima.\n„Pričali smo o problemu kvalifikovane radne snage koji danas nije problem samo Srbije nego i čitave Evrope. Dobili smo dobra uveravanja da se na tome radi, na nekim rešenjima koja, takođe, nisu specifična samo za Srbiju, već su ih uvodile i druge zemlje i to je bilo dobro čuti“, rekao je Čadež.\nNaglasio je da Vlada sluša privredu i reaguje menjanjem propisa kako bi se zaista olakšalo poslovanje.\nNajavio je da će posle današnjeg prvog susreta sa predstavnicima metalske i hemijske industrije takvi sastanci biti organizovani i sa predstavnicima drugih industrija.\n„Ići ćemo u usluge, ne samo u proizvodnju“, rekao je Čadež i naveo da je globalni problem pad potražnje u EU i trgovinski ratovi u svetu i da Srbija nije izolovana od takvih trendova.\n„Nismo izolovani, to ćemo osetiti i zato je bitno da razgovaramo i nalazimo rešenja koja mogu da nam pomognu da zajedno prevaziđemo probleme koji mogu da nas zadese“, rekao je Čadež.


Press Online :: Politika :: Vulin čestitao Dan policije državnom savetniku, ministru javne bezbednosti Kine, Džao Kedžiju!\nTom prilikom, ministarunutrašnjih poslova Srbije Aleksandar Vulin istakao je da je imao prilike da se lično uveri da je ministar Kedži državnik mudre promisli i izrazio nadu da će u dogledno vreme imati priliku da se sa njim lično upozna i razmeni mišljenja i iskustva, naglasivši da visoko ceni upućivanje policijskog savetnika Ministarstva javne bezbednosti u Republiku Srbiju.\n„Time ste Ministarstvu unutrašnjih poslova Republike Srbije ukazali posebnu pažnju, jer su nam ojačani kapaciteti za zajedničko delanje i razmenu iskustva“, rekao je ministar Aleksandar Vulin i poručio da će Sporazum o međusobnom priznanju i zameni vozačkih dozvola, koji je potpisan u maju prošle godine, stupiti na snagu 13. januara ove godine.\nMinistar Aleksandar Vulin je istakao da policijska kapa i značka svim pripadnicima policije nameću zahtev da svaka odluka o preduzimanju ili nepreduzimanju neke mere mora biti doneta brzo i efikasno, ali sa savešću i visokom odgovornošću pred državom i pred građanima.\n„Stoga, posebnu pažnju moramo da usmerimo na opštu opremljenost policije, ali iznad svega na negovanje našeg kadra, na brigu o svakom policijskom službeniku, od čije spremnosti i pozornosti zavisi miran san naše dece i svih naših građana“, rekao je ministar Vulin.


Nagrada “Superbrends 2017–2018” pripala je knjižarskom lancu Delfi – Bookvar\nNagrada “Superbrends 2017–2018” pripala je knjižarskom lancu Delfi\nU utorak 19. juna održana je svečana dodela nagrade „Superbrends 2017–2018“, koja je pripala knjižarskom lancu Delfi u kategoriji „Izdavaštvo i štampani mediji“. Svečanosti je prisustvovao veliki broj predstavnika kompanija, učesnika projekta i gostiju, kao i predstavnika medija.\n„Superbrends Srbija“ četvrti put je dao mogućnost srpskim i stranim brendovima i kompanijama, istaknutim projektima i organizacijama u Srbiji da potvrde još jednom uspešnost u svojim oblastima i da potvrde ukazano poverenje potrošača i korisnika usluga i šire javnosti.\nKnjižarski lanac Delfi je zadovoljio sve kriterijume za dobijanje statusa „Superbrend Serbia“ zasnovane na tri glavne osobine brenda: prepoznatljivost i ugled, dugogodišnja doslednost i pouzdanost, korporativna odgovornost, odnosno odgovorno poslovanje.\nPredsednik Stručnog saveta „Superbrends Srbija“ Toplica Spasojević objasnio je da je o dobitnicima odlučio Stručni savet, koji je brojao 16 članova, kao i građani Srbije putem istraživanja javnog mnjenja. Program „Superbrends“ postoji u 90 zemalja sveta i za cilj ima analitički pristup u analizi brendova na nacionalnim tržištima. Prema njegovim rečima, status superbrenda predstavlja pouzdan putokaz potrošačima.\nKoristeći desetogodišnje izdavačko iskustvo i ugledajući se na najbolje svetske primere i prakse, knjižare Delfi su od početka osnivanja kompanije pratile trendove: prepoznatljiv i moderan izgled, tim edukovanih knjižara, prijatan enterijer, redovne akcije i popusti, izuzetno bogata ponuda naslova i gift programa i poštovanje lokalnog karaktera. Kupci imaju i ponudu najnovijih naslova na engleskom i francuskom jeziku.\nKnjižarski lanac Delfi je najveći domaći privatni knjižarski lanac koji danas s ponosom broji 42 knjižare širom Srbije, na prestižnim lokacijama. U Beogradu je dosad otvoreno ukupno 18 knjižara i jedan gift šop, kao i knjižara na aerodromu „Nikola Tesla“. Knjižara DELFI u SKC-u jedina je knjižara gde se mogu naći sva domaća izdanja. Noć knjige je manifestacija koja se organizuje dva puta godišnje, a za samo nekoliko sati knjižare Delfi poseti više od 30.000 čitalaca. Interesovanje za knjigu, posećenost manifestacije, kvalitet i raznovrsnost ponude knjiga, kao i neuobičajeno veliki popusti mogu se porediti samo sa značajem koji ima Beogradski sajam knjiga.\nDelfi je prisutan na internetu i na društvenim mrežama. Sajt delfi.rs poseti mesečno više od pola miliona ljudi, a na Fejsbuku je 57.000 pratilaca. U novembru 2017. pokrenuta je zatvorena grupa Delfi kutak, koja je dosad privukla 14.000 članova.\nVlasnik Lagune, vodeće domaće izdavačke kuće i jedne od najvećih u regionu, osnovao je knjižarski lanac Delfi sa istom vizijom koja ga je podstakla i na osnivanje izdavačke kuće – da se standardi u oblasti izdavaštva i plasmana knjiga podignu na viši nivo. I tako od 2009. godine pa do danas lanac knjižara Delfi ne prestaje da raste. Prva knjižara je otvorena u Beogradu, u Makedonskoj ulici, a kruna osnivanja lanca te godine bilo je otvaranje knjižare u Kralja Milana 48, u legendarnom zdanju beogradskog Studentskog kulturnog centra (SKC). Sa velikim entuzijazmom i iskrenim trudom, knjižare Delfi su postigle status najvećeg i najreferentnijeg knjižarskog lanca u regionu u pogledu izbora naslova.\nLagunin klub čitalaca broji više od 500.000 članova koji uživaju pogodnosti kupovine knjiga sa popustom.\nKnjižara Delfi SKC postala je sinonim za najbolje mesto za književnu promociju, a ugostila je brojne ugledne pisce, kako domaće tako i strane – Jua Nesbea, Marija Vargasa Ljosu, Vilijema Pola Janga, Kamij Lorans, Žerara de Kortansa, Trejsi Ševalije, Frederika Begbedea, Tonija Parsonsa, Tarika Alija, Pjera Lemetra, Lusindu Rajli, Ildefonsa Falkonesa, Amitava Goša i mnoge druge.\nU okviru knjižare Delfi SKC nalazi se i Delfi Café, prvi kafe u Beogradu koji je strogo nepušački, i zbog toga je idealno mesto za druženje i održavanje radionica za decu i drugih sličnih manifestacija. Književni klub, u organizaciji Lagune, održava se jednom mesečno u ovom prostoru, gde su čitaoci pozvani da vode javnu debatu o aktuelnim izdanjima.\nTokom 2016. godine, a na inicijativu Skupštine grada Beograda, knjižare najvećeg lanca u Srbiji, Delfi, ponele su imena velikana srpske književnosti. Prva knjižara koja je ponela ime jednog pisca bila je knjižara u Vasinoj ulici u Beogradu, i imenovana je „Miloš Crnjanski“. Potom su i druge knjižare širom Srbije ponele imena slavnih srpskih pisaca ‒ Ive Andrića, Duška Radovića, Borislava Pekića, Branka Miljkovića i mnogih drugih.\nOd samog osnivanja knjižare Delfi su sebi postavile kao cilj visok standard usluge i poslovanja. Naša iskrena posvećenost tom cilju rezultirala je time da imamo zavidan broj lokacija na prestižnim adresama u gradovima širom Srbije, preko 1000 dobavljača i stotine redovnih partnera. Ipak, ono što nama najviše znači pored svih navedenih impresivnih brojki i rezultata jeste odnos prema zaposlenima i prema kupcima.\nU skladu sa kursom koji pratimo od osnivanja, knjižare Delfi redovno podržavaju brojne dobrotvorne i humanitarne akcije, i odazivaju se na svaki takav poziv i saradnju. Svesni da raspolažemo moćnim kanalima komunikacije, i da zahvaljujući našem osnivaču, Laguni, možemo računati na podršku domaćih pisaca, lanac knjižara Delfi rado učestvuje u humanitarnim projektima podstičući time pozitivan stav prema ljudskom životu i promociji čitanja uopšte.


Одржана 98. седница Градског већа - Va1.info\nNaslovna/Vesti/Održana 98. sednica Gradskog veća\nNa današnjoj 98. redovnoj sednici Gradskog veća, na dnevnom redu bilo je 10 tačaka na razmatranju. Članovi Gradskog veća su na današnjem zasedanju razmatrali amandman na Predlog Odluke o budžetu grada Valjeva za 2020. godinu. Gradsko veće grada Valjeva podnelo je amandman na Predlog Odluke o budžetu grada Valjeva za 2020. godinu i na današnjem zasedanju je usvojen i upućen Skupštini grada Valjeva.Utvrđen je predlog Odluke o boravišnoj taksi. Razlog za njeno donošenje sadržan je u potrebi usglašavanja odredaba sa Zakonom o ugostiteljstvu i Uredbom o uslovima i načinu utvrđivanja visine godišnjeg iznosa boravišne takse za fizičko lice koje pruža usluge smeštaja u objektu domaće radinosti i seoskom turističkom domaćinstvu, kao i način i rokovi plaćanja kojim je regulisana boravišna taksa.\nRazmatran je i utvrđen predlog izmene Programa korišćenja sredstava budžetskog fonda za zaštitu životne sredine grada Valjeva za 2019. godinu. U obrazloženju stoji da je Program korišćenja budžetskog fonda za zaštitu životne sredine grada Valjeva za 2019. godinu donet na sednici Skupšine grada 31. januara tekuće godine i da je istim u skladu sa Odlukom o budžetu grada Valjeva za 2019. godinu definisana raspodela sredstava. Razlog za donošenje izmene navedenog programa proizilazi iz činjenice da su Odlukom o izmenama i dopunama Odluke o budžetu grada Valjeva za 2019. godinu – drugi rebalans, utvrđeni novi iznosi sredstava budžetskog fonda za zaštitu životne stredine grada Valjeva. Prvobitno planirani iznos od 16.400.000,00 za projekat „Upravljanje otpadnim vodama, projektovanje i izgradnju kišne i fekalne kanalizacione mreže“ je smanjen i sada iznosi 11.900.000,00, dok je projekat „Nabavka i ugradnja opreme za crpne stanice i postrojenje za preradu otpadnih voda u Goriću“ po izmeni dobilo sredstva u iznosu od 1.662.000,00 dinara. Za projekat „Subvencije javnim nefinansijskim preduzećima i organizacijama“, sredstva će biti korišćena na opremanje JKP „Toplana Valjevo“ u cilju smanjenja emisije štetnih gasova tako da prvobitno planirani iznos od 45.000.000,00 je smanjen na 34.000.000,00 dinara.\nUtvrđen je predlog Odluke o određivanju matičnih područja na teritoriji grada Valjeva kao i predlog Odluke o otuđenju nepokretnosti.\nDanas je utvrđen i predlog Odluke o poveravanju poslova na izgradnji objekata etno tržnice u naseljenom mestu Divčibare. Grad Valjevo je investitor izgradnje objekata etno tržnice i parternog uređenja etno tržnice u naseljenom mestu Divčibare. Turistička organizacija Valjevo je sa Ministarstvom trgovine, turizma i telekomunikacija zaključila ugovor o realizaciji ovog projekta, kojim su za izgradnju navedenih objekata obezbeđena bespovratna sredstva kroz subvencionisanje programa razvoja turizma.\nČlanovi Gradskog veća na današnjem zasedanju utvrdili su predlog Odluke o izmenama Odluke o organizaciji rada doktora medicine za stručno utvrđivanje vremena i uzroka smrti umrlih van zdravstvene ustanove i izdavanje potvrde o smrti, kao i predlog rešenja o određivanju doktora medicine za stručno utvrđivanje vremena i uzroka smrti umrlih van zdravstvene ustanove i izdavanje potvrde o smrti na teritoriji grada Valjeva.\nRazmatran je i usvojen predlog Pravilnika o izmenama i dopunama Pravilnika o organizaciji i sistematizaciji radnih mesta u Gradskoj upravi grada Valjeva, Zajedničkom pravobranilaštvu grada Valjeva i opština Lajkovac, Ljig, Mionica i Osečina, Službi budžetske inspekcije i Službi interne revizije grada Valjeva.\nGradsko veće je donelo rešenje o određivanju radnog vremena ugostiteljskih objekata, ćevabdžinica i pekara za vreme nogodišnjih i božićnih praznika. Ugostiteljski objekti, ćevabdžinice i pekare radiće produženo 31. decembra 2019. godine i 1, 2, 7. i 13. januara godine i to od ponoći do ponoći narednog dana. Njihovo radno vreme tokom 3. 4. i 5. januara 2020. godine produžava se do tri sata posle ponoći, izuzev radnji u Tešnjaru.\nU datom obrazloženju navedeno je da je cilj promene obezbeđivanje uslova da se na tradicionalan način obeleži postojeći novogodišnji i božićni praznici.


EU odobrila vakcinu Novavaks, efikasnost 90 procenta\nPiju se samo dve čaše dnevno: Prokuvajte ova dva sastojka i brzo nestaje sav višak kilograma\nPitanja koja muškarci ne žele da čuju, žene obožavaju da ih postave\nTanjug 20. decembra 2021. 14:37\nAMSTERDAM, 20. decembra ( Tanjug) – Evropska agencija za lekove (EMA) preporučila je uslovno stavljanje u promet vakcine Novavaks kako bi se sprečila infekcija kovid-19 kod ljudi starijih od 18 godina.\nU pitanju je peta vakcina preporučena u EU za prevenciju Kovid-19, zasnova je na proteinu Sars-Kov 2 virusa proizvednog u labaratoriji, a sadrži i supstancu koja pomaže u jačanju imunološkog odgovora na vakcinu, navodi se u saopštenju EMA.\nPrema studijama sprovdenim u SAD i Meksiku i Velikoj Britaniji, efikasnost vakcine se procenjuje na oko 90 procenata nakon druge doze koja se prima tri nedelje nakon prve vakcine.\nU EMA navode da su klinička ispitivanja pokazala da su sporedini efekti vakcine Novavaks obično ”blagi ili umereni” i da nesatju nakon par dana, a odnose se na bol na mestu injekcije, umor, bol u mišićima, glavobolju, opšti osećaj lošeg stanja, mučninu ili povraćanje.\nKina: Sezona putovanja povodom Lunarne nove godine i…\nLajčak i Pič razgovarali u Briselu o dijalogu BG i PR\nMir i stabilnost nemaju cenu, da guramo napred, ne u…\nIransko ministarstvo: Vojni napadi nisu rešenje za krizu\nErdogan: 2021. odlicna za odnose TR-SRB, cilj jos uspesnija\nS. Makedonija i Bugarska na putu otopljavanja odnosa


Protest građana Beograda na Košutnjaku, 29. juni 2019.\nGrupa građana “Stop uništavanju Košutnjaka“ koja se protivi izgradnji sportskih objekata u tom delu Beograda razgovarala je 3. jula sa predstavnicima Ministarstva građevinarstva, saobraćaja i infrastrukture zahtevajući da se prekinu radovi i da se konsultuju građani.\nDejan Jovanović iz grupe građana rekao je za Radio Slobodna Evropa da je razgovor sa državnom sekretarkom Aleksandrom Damnjanović bio skandalozan.\n„Pozvali su nas da nam održe lekciju i da nam ispričaju kako oni imaju sve papire. Od pola sata razgovora, gđa Damjanović je 20 minuta čitala dozvolu za dozvolom i onda je ostalo sasvim malo vremena da mi prenesemo stav građana koji je legitiman“ kaže Jovanović, objašnjavajući da je stav građana da se momentalno obustave svi radovi da se vrate u prvobitno stanje, kako kaže, „kompletne devastirane površine“.\nUkoliko je potrebno, traže da se organzuje referendumsko izjašnjavanje građana. „Držvna sekretarka je samo konstatovala da smo zakasnili, ne ostavljajući ni najmanju mogućnost da se postigne dogovor“ objašnjava Jovanović ishod sastanka u Ministarstvu.\nBeograd: Protest zbog seče drveća u Košutnjaku\nZelena stranka prekida proteste u Košutnjaku zbog seče drveća\nSaopšteno im je da postoji pravosnažno rešenje za gradnju planiranih objekata i da ne postoje nikakve zakonske mogućnosti da se ona zaustavi. To zemljište, inače, pripada Republičkom zavodu za sport ali, kaže Jovanović, to ne znači da ta državna institucija koju plaćaju građani može da radi šta joj je volja.\nNa tom mestu se gradi multifunkcionalna dvorana vrednosti 12 miliona evra za različite vrste borilačkih veština (džudo, tekvondo, karate), olimpijski bazen i atletski stadion, veštačka stena, prošituju se teniski kapaciteti.\n“Za sve to treba da se izgradi preko 200 novih parking mesta sa tehničkim saobraćajnicama, trgovima, ulicama za ta vozila. Tu će biti 25 do 30 hiljada betona” kaže Jovanović a zauzvrat obećavaju da će posaditi “hiljadu kvadratnih metara trave u žardinjerama i šest hiljada metara trave na krovu nekog metalnog odnosno betonskog objekta” kaže Dejan Jovanović, inače nezavisni odbornik skupštine beogradske opštine Rakovica.\nGrađani su u Košutnjaku protestovali proteklih nedelja, sklanjali postavljenu ogradu i blokrali kamione prepune posečenih stabala.\nZa nedelju 7.jul pozvani su građani da se opet okupe u Košutnjaku kako bi se dogovorili o daljim akcijama.\nOd nadležnog Ministarstva Radio Slobodn Eropa nije uspela da dobije informacije o razgovoru sa predstavnicima građana.\nVlada Srbije je u saopštenju 28. juna navela da planirani projekat izgradnje sportske dvorane na Košutnjaku „neće ni na koji način izmeniti prirodni ambijent, već će budući nacionalni trening centar za šest sportova činiti jedinstvenu i skladnu celinu sa okolnim terenom i vegetacijom”.\nDa će prilikom pripreme terena za izgradnju biti „neophodno uklanjanje određenog broja starih i osušenih stabala“, ali da će njihov sadašnji broj „u neposrednoj okolini budućeg sportskog centra biti udvostručen“. U saopštenju se, između ostalog, najavljuje instalacija „zelenog krova“ na budućem objektu, kao i da će „skoro 11.000 kvadratnih metara nove trave biti posejano u okolini“.\nNa sajtu Zavoda za sport i medicinu sporta Republike Srbije 22. maja ove godine objavljeno je da će u junu početi izgradnja sportske dvorane u Košutnjaku i da će a ukupna vrednost investicije iznositi 12 miliona evra. Trojni ugovor o izgradnji potpisan je između Ministarstva omladine i sporta, Zavoda za sport i medicinu sporta i W.D. Concord West, građevinske firme koja izvodi radove.\nProtest u Košutnjaku: Dva skupa, isti cilj


U Kaknju upriličen „Sajam zapošljavanja 2018“ – Kakanj Info\nNaslovna / PRESS OPĆINE / U Kaknju upriličen „Sajam zapošljavanja 2018“\nU Kaknju upriličen „Sajam zapošljavanja 2018“\nJavna ustanova Služba za zapošljavanje ZDK, u saradnji sa Federalnim zavodom za zapošljavanje, Ministarstvom za rad, socijalnu politiku i izbjeglice ZDK i Općinom Kakanj, organizirala je 9. maja 2018. godine u Domu kulture u Kaknju događaj pod nazivom „Sajam zapošljavanja 2018“.\nSvrha ovog događaja je povezivanje aktera tržišta rada i unapređenje međusobne saradnje, a sve u cilju efikasnijeg posredovanja u zapošljavanju i smanjenja broja nezaposlenih.\nSajam je prilika da se na jednom mjestu ostvare neposredni kontakti sa velikim brojem poslodavaca, da se nezaposleni upoznaju sa ponudom otvorenih radnih mjesta i da predstave svoje kompetencije poslodavcima.\nU okviru Sajma upriličene su i različite prezentacije od strane Privredne komore ZDK, predstavnika kompanije Domus Arredi doo Zenica, uspješnih poduzetnika iz Kaknja, kao i prezentacije primjera uspješnog posredovanja.\nZabilježeno na Sajmu\nPrethodni JU KSC Kakanj spremno organizuje akciju proljetnog čišćenja lokaliteta Ivničko-zagradske gradine\nSljedeće JU KSC Kakanj u saradnji sa OŠ “Mula Mustafa Bašeskija” organizovala edukativno-zabavnu ekskurziju na Bočicu


HET: UVEZLI TRI PUTA VIŠE STRUJE 14 Maj 2019 - blic\nLoš hidrološki početak godine i znatno smanjenje proizvodnje u Hidroelektranama na Trebišnjici ima za posledicu da je Republika Srpska u prvom kvartalu uvezla gotovo tri puta više vrednu električnu energiju nego u istom periodu lani. U prva tri meseca je, po podacima Zavoda za statistiku RS, uvezeno oko 13,3 miliona KM vredne električne energije. Ohrabruje to što je drugi kvartal kišovitiji i da će se to odraziti na bolji rezultat hidroelektrana, ali niko ne može sa sigurnošću da kaže kada će HET početi da radi u punom kapacitetu.\nReč je o tome da se u Dubrovniku, u Hidroelektrani u Platu 10. januara dogodila havarija u kojoj su smrtno stradala tri radnika. Od tada HE na Trebišnjici radi sa umanjenim kapacitetom, jer u dubrovačkoj hidroelektrani ima jedan agregat koji od dana havarije nije u funkciji.\nHET sada proizvodi manje od trećine predviđene električne energije, a posluju u gubicima koji su dosegli cifru od oko 12 miliona maraka. Njihove zvanične informacije pokazuju da je trebalo da u tri meseca proizvedu 370 gigavat časova električne energije, a da je rezultat tek 137 gigavata.\n– Hidroelektrane na Trebišnjici su zaista u velikom problemu. Bilo je predviđeno čak i da radnici idu na čekanje, jer nemaju posla, ali smo uspeli nekako dogovoriti s direktorom da se to ne desi – kaže predsednik Sindikata udruženih radnika energetike RS Slobodan Ostojić.\nOstojić objašnjava da su hidroelektrane u Trebinju i Dubrovniku napravljane pre rata i da funkcionišu po sistemu spojenih posuda.\n– Zbog loše hidrologije, kapitalnog remonta TE Gacko, koji će trajati 90 dana, i smanjenja proizvodnje Hidroelektrana na Trebišnjici uzrokovanog ispadanjem HE Plata, Elektroprivreda RS uvozi nedostajuće količine električne energije za potrebe domaćeg konzuma i ugovorene obaveze prema Distriktu Brčko i Nezavisnom operateru sistema – zvanično je obaveštenje ERS.\nPrema procenama stručnih služba, ERS je planirao kupovinu od oko pet miliona maraka struje za naredni period. Uvoz će se, za sada, odvijati na sedmičnom nivou, a pažljivo se prate cene kretanja električne energije na slobodnom tržištu, koje trenutno iznose oko 40 do 45 evra po megavat času.\n– Gubici su delimično ublаženi potpisivanjem ugovora između ERS, HET i HZHB o jednakoj raspodeli električne energije proizvedene u protočnoj hidroelektrani (PHE) „Čapljina“ – navode u ERS.\nPosledice suše i havarija na HE Platu, kao i negativni finansijski efekti kapitalnog remonta TE Gacko, prema procenama će se odraziti na poslovanje Elektroprivrede, koja će u tekućoj godini imati za oko 25 miliona maraka manje sopstvene prihode.\nKako bi se ublažile negativne finansijske posledice, Elektroprivreda je svim zavisnim preduzećima uputila preporuke o uštedama. Preporuke se primenjuju od prve dekade marta, a prvi rezultati trebalo bi da budu poznati sredinom godine.


Svake godine u SAD održavaju se takmičenja u gradnji robota\nUčenici najpre osmisle i sagrade svoje mehaničke naprave, a zatim ih, uz pomoć daljinskih uredjaja, navode da hvataju napumpane obruče i da ih po zadatom redosledu nabacuju na stubiće. Sponzor takmičenja je Pol Gudonis, predsednik Firsta, neprofitne organizacije za promovisanje nauke i tehnologije:\n”Imamo na hiljade srednjoškolaca koji su tokom šest nedelja gradili robote. Oni se sada takmiče kako bi pokazali da imaju dovoljno znanja za pobedu u ovom sportu za intelekt.“\nAtmosfera je vesela, ali je konkurencija žestoka. Lajla Ženg, iz Toronta, prvi put se takmiči i kaže da uživa u tome.“\n”Izgradnjom robota može mnogo toga da se nauči, kao i iz razgovora sa drugim timovima i sponzorima.“\nOvakva takmičenja sponzorišu kompanije za tehnologiju i aeronautiku, kao što je Nortrop Graman. Adam Hard, iz Redondo biča, u Kaliforniji, takmičio se tokom sve četiri godine školovanja:\n”Mnogo može da se nauči. Robotika ima mnogo zanimljivih oblasti koje se medjusobno dopunjuju. Počeo sam sa pisanjem programa, a sada konstruišem pogonske mehanizme i radim trodimenzionalne kompjuterske crteže.“\nI za Elis Grej, iz gimnazije Arojo grande, kraj Los Andjelesa, ovo je četvrto takmičenje:\n”Takmičenja su, naravno, sjajni dogadjaji. Sve je zabavno - atmosfera, energija, uzbudjenje... Stvarno je fantastično.“\nElis se u početku zanimala za scenske umetnosti, ali su takmičenja iz robotike promenila njene životne ciljeve:\n”Kada sam ušla u tim nisam znala šta bih radila. Čitavog života bila sam na pozornici i razmišljala sam o studijama psihologije. Ali posle dve godine u timu sada sam sigurna da želim da budem mašinski inženjer.“\nOvakva takmičenja podstiču učesnike da koriste maštu i izoštravaju reflekse. Timovi se nagradjuju za konstrukciju robota, za timski rad, rešavanje problema, zrelost, ophodjenje i profesionalizam. U regionalnim takmičenjima i u takmičenju na nivou cele zemlje učestvuje ukupno hiljadu i sto ekipa.


Politička nestabilnost na KiM, ekstremizam Albanaca sve jači\nTanjug 13. aprila 2021. 17:22\nBEOGRAD/NJUJORK – Ministar spoljnih poslova Nikola Selaković istakao je danas na sednici SB UN, posvećenoj Kosovu i Metohiji, da je na KiM politička situacija nestabilna, a ekstremizam među Albancima sve jači.\nSelaković je skrenuo pažnju i na najnovnovije razloge za zabrinutost Srba na KiM, pre svega reakcije Prištine vezane za manastir Visoki Dečani, gradnju vojne baze KBS u južnom delu Kosovske Mitrovice, vojne vežbe KBS…, podrivanje dijaloga sa Beogradom.\nUprkos tome, poručio je Selaković, Srbija je odlučna i neće odustati od iznalaženja kompromisnog rešenja, koje će biti održivo i za buduće generacije.\n„Trajan mir i stabilnost mogu biti ostvareni samo ukoliko niko od učesnika u dijalogu ne bude nastupao sa maksimalističkim zahtevima i insistirao na potpunom poniženju onog drugog“, naglasio je on.\nSelaković je ukazao da su nedavni izbori na KiM potvrdili da politički ekstremizam među Albancima ne gubi na snazi, već naprotiv, postaje sve jači, te da smo svedočili takmičenju među albanskim političkim liderima u tome koji je bolji način da se isprovocira incident u srpskim sredinama.\nPodsetio je da je tokom predizborne kampanje u srpskim sredinama ispisivan veliki broj uvredljivih i pretećih grafita, da su albanski političari u pratnji naoružanih lica sa oznakama terorističke OVK nenajavljeno su dolazili u srpske gradove i sela, dok su privremene institucije nastojale da umanje podršku koju Srpska lista ima na KiM pribegavajući nizu neregularnosti.\nPrema njegovim rečima, pod izgovorom izmena biračkog spiska, velikom broju Srba na KiM uskraćeno je pravo glasa.\nUkazao je da su politički pritisci na Srbe nastavljeni i nakon okončanja izbornog procesa, jer je Srbima uskraćena pravična zastupljenost u privremenim instiucijama odlukom nove tzv. vlade u Prištini da srpskoj zajednici dodelili samo jedno ministarstvo.\nSelaković je rekao da nerazumna antisrpska politika privremenih institucija u Prištini ide toliko daleko da su u januaru ove godine inspektori i policajaci iz Prištine upali u Dom zdravlja u Štrpcu i izvršili pretres s namerom da pronađu vakcine protiv kovida 19 iz centralne Srbije.\n„U trenutku kada se ceo svet bori protiv pandemije i kada su vakcine jedino sredstvo da se stane na put izazovu, a Srbija pokazuje podršku i solidarnost doniranjem vakcina i medicinske opreme svima u regionu kojima su one neophodne, Priština želi da uništi vakcine samo zato što su iz centralne Srbije“, konstatovao je on dodajući da ovo nije prvi put da se srpski zdravstveni sistem na KiM i naši zdravstveni radnici nalaze na meti Prištine i ekstremista.\nSelaković ističe da su napadi usmereni na Srbe i njihovu imovinu sve brojniji, navodeći da se samo prošle godine dogodilo više od 80 napada i incidenata čije su mete bili Srbi, njihova imovina i verski objekti.\nPozivajući se na podatke Misije OEBS na KiM, rekao je da je u drugoj polovini prošle godine broj incidenata povećan je za više od 30 odsto u odnosu na 2019. godinu.\n„Zato se ne možemo složiti sa ocenom da je ‘bezbednosna situacija na Kosovu stabilna, sa nekoliko incidenata čija su meta bile nevećinske zajednice’. Prošlog vikenda se, recimo, dogodio ničim izazvan fizički napad grupe Albanaca na dva srpska mladića u severnom delu Kosovske Mitrovice“, ukazao je šef srpske diplomatije.\nSelaković je istakao i da su Srbi povratinici posebno ugrožena kategorija, koji svakodnevno žive u strahu od napada.\nOn je naglasio da u Prištini apsolutno ne postoji ni tračak političke volje da se više od 200.000 raseljenih Srba, koji 22 godine žive van KiM, vrate u svoje domove, dodajući da je i dalje 212.995 ljudi privremeno smešteno u centralnoj Srbiji ili većinski srpskim opštinama na severu pokrajine.\nKazao je i da se odvraćanje povratnika vrši kontinuiranim i sistematskim uništavanjem ekonomskih osnova za održivi povratak,a posebno je, dodaje, problematična zloupotreba optužnica za činjenje ratnih zločina.\nDok hapse interno raseljene prištinske vlasti vrše, tvrdi, najsnažnije pritiske na Specijalizovana veća u Hagu, sa ciljem potpunog onemogućavanje daljeg procesuiranja niza slučajeva protiv pripadnika terorističke OVK za teške zločine počinjene kako prema Srbima, tako i prema pripadnicima drugih nacionalnosti.\nPohvalio je što su konačno preduzeti napori da se kazne brojni teški zločini, podsećajući da, na primer, niko do sada nije odgovarao za ubistva i otmice 17 novinara tokom sukoba na KiM, što je u ovom trenutku najveći broj nerešenih slučajeva ubijenih i kidnapovanih novinara u Evropi.\nTakođe, ukazuje da se nisu pred licem pravde našli počinioci nijednog od masovnih zločina počinjenih nad srpskim civilima posle 1999. godine, a bilo ih je nekoliko – Staro Gracko, napad na Niš eksper u Livadicama, Goraždevac, Bistrica.\nSelaković je rekao da očekuje nastavak podrške misije Euleks Specijalizovanim većima i Specijalizovanom tužilaštvu, kao i njeno dodatno angažovanje u oblasti vladavine prava, pri čemu je potrebno da se posebna pažnja posvetiti zaštiti svedoka, kao i utvrđivanju sudbine nestalih lica.\nTakođe je izrazio očekivanje da će EU doneti odluku o produženju mandata Euleksu i u narednom periodu.\nPosebno je istakao značaj Kfora i ukazao da svaki jednostrani pokušaj da se nekom drugom dodeli, ili da neko preuzme deo mandata i obaveza Kfora predstavlja kršenje Rezolucije SBUN 1244 i potencijalni je izvor nestabilnosti i tenzija.\nS tim u vezi je istakao da Priština, protivno međunarodnom pravu ne odustaje od planova da instalira novog bezbednosnog aktera, poručujući da je neprihvatljivo donošnje jednostranih odluka o formiranju „Ministarstva odbrane“ i otpočinjanju procesa transformacije, tzv. „Kosovskih bezbednosnih snaga“ u tzv. „Vojsku Kosova“.\nKao dodatni razlog za zabrinutost naveo je najavu izgradnje najveće baze KBS u južnom delu kosovske Mitrovice, što Srbi na severu KiM, podvlači, doživljavaju kao najotvoreniju provokaciju i pretnju njihovoj fizičkoj bezbednosti.\nIzrazio je i ozbiljnu zabrinutost zbog najave učešća pripadnika tzv. KBS na multinacionalnoj vojnoj vežbi „Trenutni odgovor 21“, čije je održavanje planirano od 17. maja do 2. juna ove godine u organizaciji oružanih snaga SAD.\n„Dodatne razloge za zabrinutost daje to što je održavanje dela vežbe planirano i na teritoriji KiM, van okvira angažovanja Kfora. Prvi put se na teritoriji KiM raspoređuju vojne snage koje nisu u sastavu Kfora“, rekao je Selaković i podvukao da jednostrani potezi Prištine u procesu militarizacije tzv. KBS predstavljaju pretnju po stabilnost i očuvanje mira u čitavom regionu.\nSelaković je rekao da je jasna nervoza Prištine, jer projekat takozvane nezavisnosti danas ne priznaje više od polovine članica UN, uključujući i pet članica EU.\nKazao je da je krajnje je vreme da albanski lideri pokažu odgovornost u ispunjavanju preuzetih obaveza, ali i iskrenu posvećenost postizanju kompromisnog rešenja i izgradnji međusobnog poverenja.\n„Upravo je nedostatak poverenja jedan od osnovnih problema u dijalogu Beograda i Prištine. Dogovor se ne postiže zapaljivom retorikom i provokacijama, kao što su najave o ujedinjenju i stvaranju ‘velike Albanije’ ili o planovima izgradnje najveće baze tzv. KBS na severu pokrajine“, poručio je Selaković.\nSrbija je, ističe, spremna za dijalog, ali ne i za ucene i pretnje, a posebno ne za ultimatume koje je i nedavno izneo premijer privremenih institucija samouprave u Prištini Aljbin Kurti, koji je, podseća, u prošlosti više puta pretio ujedinjenjem samoproglašenog Kosova i Albanije.\n„Zapanjujuće je kako Priština ultimatume,koji u potpunosti podrivaju svaku šansu za dijalog, na šta je ukazala i EU, naziva ‘principima’ i kako uporno insistira na tome da Beograd prizna jednostrano proglašenu nezavisnost ‘Kosova’, nakon čega bi, smatraju oni, sve ostalo bilo rešeno. U čemu je onda svrha dijaloga ako se samo očekuje da Beograd prizna tzv. Kosovo? Da li dijalog znači da jedna strana treba da odustane od svega, a druga da dobije sve? I da li dijalog, po mišljenju Prištine, pretpostavlja da se ne ispunjava ono što je dogovoreno?“, upitao je Selaković.\nMinistar je podsetio da je Beograd ispunio sve svoje obaveze iz Briselskog sporazuma, dok je jedina obaveza koju su imale privremene institucije u Prištini – formiranje ZSO – nije ispunjena već 2.917 dana.\nUkazao je da problemi postoje i u primeni onih sporazuma koje Priština nominalno ne osporava, navodeći posebno energetiku.\nPrivremene institucije u Prištini su registrovale svog operatera prenosnog sistema „KOSTT“, čime su, podseća, ostvarile sve svoje interese iz Sporazuma o energetici u okviru dijaloga, ali sa druge strane nisu prethodno ispunile svoj deo obaveza iz tih sporazuma, te do dan-danas onemogućavaju osnivanje i licenciranje srpskih energetskih kompanija, koje prema sporazumima na severu Kosova i Metohije treba da se bave ovim poslovima.\nTakođe, kritikovao je i samovolju koju Priština sprovodi u vezi sa primenom sporazuma o slobodi kretanja koja ne zaobilazi ni zvaničnike ni druga lica iz centralne Srbije, bilo da su hodočasnici, interno raseljena lica, sportisti ili novinari.\nSrpski i albanski narod, kao dva najbrojnija naroda na Zapadnom Balkanu,poručio je Selaković, treba da pronađu način da dođu do pomirenja i osnova za saradnju, kako na planu ekonomije, tako i u ostvarivanju zajedničkih perspektiva za članstvo u Evropskoj uniji.\n„Što se Srbije tiče, uvereni smo da je rad na izgradnji poverenja i insistiranje na pozitivnim političkim agendama jedini način za izgradnju trajnog mira i stabilnosti u našem regionu“, zaključio je on.\nFrancuski vojnici upozoravaju na pretnju od građanskog rata\nSijarto: Dijalog da ne bude politički preduslov za Srbiju\nBajden:Za sada bez dokaza o umesanosti Rusije u sajber napad\nBlinken: Raketiranje Izraela iz Gaze mora odmah prestati\nPeskov: Nemamo ništa sa sajber napadom na Kolonijal pajplaj\nProtesti Palestinaca širom Izraela\nUspavano mladunče kita nasukano u Temzi kod Londona\nZamak Hradčani u Pragu obasjalo 30.000 sveća za žrtve…\nGanc: Nastavljamo raketiranje;Hamas: Ako nastavite i mi ćemo


Interesantni akcentni sto kreiran od porcelana - Moj Enterijer – Kupatila, Nameštaj, Kuhinje, Garniture...\nPlisago akcentni stolovi su serija koja je nastala kao delo Studija Besau-Marguerre, a oni nam predstavljaju neobični izbor materijala, uparen sa estetikom koja mu takođe nije srodna. Ovaj komad nameštaja predstavlja nam zbunjujuće atraktivnu kombinaciju koja će vaše oči navesti da se zapitaju šta one zapravo vide pred sobom, pre nego što svojim rukama, odnosno čulom dodira otkrijete o čemu se radi, istovremeno se diveći njegovoj čudnovatoj lepoti.\nPlisago serija akcentnih stočića dolazi napravljena od porcelana, koji je kao materijal sasvim nepoznat u domenu kreiranja nameštaja. Ovaj dizajn takođe sa sobom donosi interesantni izgled tkanine. Više šavova i preloma dekorišu stranice ovog stola, sa svojim sopstvenim nesavršenostima, koje su generisane upotrebom specijalnoh parametarskog softvera.\nTaktilni i tekstilni izgled ovog stola daje nam osećaj da je on prekriven čvrsto zategnutom laganom tkaninom, što se onda kada ga dodirnete, dokazuje kao neistinito, jer ćete pod prstima osetiti hladni dodir porcelana.\nIako isprva dleuje nemoguće i neverovatno, dizajneri koji su kreirali ovu seriju stolova uspeli su da izliju komad ove veličine, što je od njih zahtevalo tehniku, znanje, veštinu, visok stepen samopouzdanja i volje za rizikom. Činjenica da su oni u svom neverovatnom poduhvatu uspeli je nagrada sama po sebi, dok su i pozitivne reakcije zbunjene javnosti takođe očaravajuće.\nAko nas pitate, ovakvim stočićima bismo mogli da nađemo mesto u praktično svakom kutku našeg doma, od ulaznog hodnika, preko trpezarije, dnevnog boravka, kancelarije, spavaće sobe i kupatila, gde bi se zbog svog interesantnog izgleda posebno istakao i zaslužio posebno mesto u našim srcima.\nPROČITAJTE SLEDEĆI TEKST: Inovativni nameštaj za decu kompanije Tink Things


Zvaničnici Srbije negodovali su zbog odluke Hrvatske da zatvori granične prelaze ka Srbiji.\n„Ako se ovako nastavi, Srbija će biti zatvorena sa svih strana“, izjavio je ministar rada i socijalne politike Srbije Aleksandar Vulin u čijem su izbeglice resoru. „U ovom času dok razgovaramo, Mađarska još uvek ima zatvorene putne pravce perma Srbiji i ako je „Horgoš 1“ u potpunosti čist i može odmah da počne odmah da radi. Hrvatska je za saobraćaj zatvorila najveći broj putnih pravaca prema Srbiji. Ako se ovako nastavi, Srbija će, bez svoje krivice biti zatvorena sa svake strane“,rekao je Vulin dodavši da će Srbija biti prinuđena da se obrati međunarodnim sudovima i organizacija ako granice ostanu zatvorene. „Žao mi je što je Hrvatska humanost i solidarnost trajala samo dva dana“, rekao je srpski ministar.\nPremijer Srbije Alekasandar Vučić je na kraju svoje posete Vašingtonu upitao zašto je Hrvatskoj problem da pomogne izbeglicama, dodavši dakroz Srbiju prolaze mnogo duži put, te se u njoj duže i zadržavaju. „U našoj zemlji ti ljudi prođu oko 600 kilometara i ostaju mnogo duže nego što su ostali u Hrvatskoj koja ima taj problem dva dana, a mi imamo četiri meseca. Sve te izbeglice su prošle kroz našu zemlju i mi smo ih na lep način primili i nastavićemo to da radimo. Ne znam šta je problem svima drugima oko toga, posebno onima koji imaju rutu od 35 kilometara, pa zatvaraju puteve prema Srbiji“, rekao je Vučić.\nPredsednik Tomislav Nikolić, izjavio je da Evropska unija lopticu teške situacije izazvane izbegličkom krizom, prebacuje isključivo na Srbiju. „To nije moralno ni prirodno, a neće biti ni održivo jer situacija izmiče kontroli“, rekao je Nikolić


Tošić: Prihodi od boravišne takse povećani 70 odsto - Trebevic.net\nDirektor Turističke organizacije “Јahorina” grad Istočno Sarajevo” Igor Tošić rekao je da su prihodi od boravišne takse u protekle tri godine porasli za oko 70 odsto, što je jasan pokazatelj intenzivne turističke promocije koju je preduzimala ova organizacija.\nOn je naglasio da je povećanju prihoda doprinijela i dobra saradnja sa svim turističkim subjektima, a prvenstveno sa Olimpijskim centrom “Јahorina”.\nTošić je istakao da je Skupština grada Istočno Sarajevo, koja je njihov osnivač, na jučerašnjoj sjednici usvojila izvještaj o radu i finansijskom poslovanju Turističke organizacije “Јahorina” za 2019. godinu i plan poslovanja za ovu godinu.\n– Planiramo da napravimo takozvane turističke pakete koji će, osim Јahorine, obuhvatiti druge destinacije u našem gradu, kako bismo turistima ponudili zanimljiv i sadržajan aranžman, te omogućili veću promociju Ravne planine, Trbevića, pećine Orlovača, kao i svih drugih turističkih kapaciteta kojima grad Istočno Sarajevo raspolaže – rekao je Tošić.\nOn je istakao da u promotivnim materijalama Turističke organizacije “Јahorina” nije zaobiđena nijedna destinacija na području grada.\nGovoreći o promjeni naziva u Turističku organizaciju “Јahorina” Istočno Sarajevo, Tošić je naglasio da se to pokazalo kao dobar korak jer je Јahorina brend koji je prepoznatljiv širom svijeta.\nPrema njegovim riječima, na Јahorini se ostvaruje najveći broj noćenja – oko 93 odsto, pri čemu raspolaže i sa najviše smještanih kapaciteta.\n– Interesantni smo i za reportere iz Kine, Velike Britanije i Rusije, kojima smo predstavili kompletnu ponudu grada, ali je saradnju usporila epidemija virusa korona. Kada se otvore granice, ta saradnja će biti nastavljena – rekao je Tošić.


Điđi Datome i Bred Vonamejker glavne su želje Mesine ovog ljeta. Datome ima još godinu ugovora sa Fenerbahčeom, dok je Vonamejker završio prvu sezonu u NBA ligi sa Bostonom i u grad mode bi stigao kao slobodan igrač.\nGazeta Delo Sport piše da bi Datomeu kao Italijanu motiv bio da zaigra za Armani, dok Vonamejker želi da se vrati Evroligu kako bi dobio veću ulogu i eventualno se ponovo otisnuo preko bare.\nI prethodnih godina je Armani na papiru imao jak roster, ogroman budžet, ali su rezultati izostali. Čelnici italijanskog giganta žele to da promijene, a nakon dovođenja Mesine krenuli su u formiranje sastava za narednu sezonu Evrolige.\nViše iz ove kategorije « Tumbaković, ipak, preuzima Srbiju Budućnost aplicirala za "vajld kard": "Plavi" ispred Partizana i Ritasa »


Najbolji teniser sveta je nastavio sa humanitarnim radom preko svoje fondacije orijentisane za pomoć deci tokom odrastanja.\nPreko 1.000 ljudi u više od 30 zemalja je podržalo humanitarnu kampanju Đokovića i učestvovalo u velikoj donaciji.\nMeđuostalom donacije su prikupljane i putem SMS poruka kojih je pristiglo čak 2.000, a uz dodatnih 180.000 evra je ukupno sakupljeno 250.000 evropskih novčanica koje će koristiti za otvaranje dva vrtića u selima Srbije.\n- Uz podršku više od 1000 velikodušnih pojedinaca i kompanija, uspešno smo realizovali još jednu donatorsku kampanju "Sezona darivanja" tokom koje je prikupljeno preko 100 hiljada evra za izgradnju i opremanje vrtića u selima u Srbiji - rekla je Jelena Đoković direktor humanitarne organizacije "Novak Đoković".\nBitno je reći da su sem motivacije ljudi da učestvuju u humanitarnoj akciji Đokovići i sami učestvovali, odnosno duplirali prikupljenu sumu tako da praktično jedan vrtić otvaraju sami.\nSela koja će dobiti obnovljene i rekonstruisane vrtiće su Vajska i Ljubiš. Selo Ljubiš će zahvaljujući ovoj akciji prvi put dobiti vrtić, deca iz ovog malog mesta više neće morati svakodnevno da prelaze oko pet kilometara da bi mogla da se druže i uče zajedno.


Upravljanje novčanim tokovima u vanrednim okolnostima - Forum Media d.o.o.\nUpravljanje novčanim tokovima u vanrednim okolnostima\nDatum: 02.04.2020, 10-14 h\nKako održati poslovni proces i osigurati likvidnost preduzeća ?\nNovčani tok, kao krvotok kompanije, i njegovo planiranje presudni su za održivo poslovanje. Proglašenjem vanrednog stanja u Republici Srbiji, gotovo sve kompanije se suočavaju sa jednim problemom:\nU kriznim trenucima, veoma je važno da se plan gotovine donosi i na kraće vremenske intervale pa čak i na period od mesec dana i manje. Korišćenjem podataka iz izveštaja o novčanim tokovima menadžment može menjati poslovne odluke i planove koji direktno utiču na uspešnost pravnog lica.\nImajući u vidu važnost upravljaja novčanim tokovima u vreme krize, organizujemo online seminar sa predavačem koji poseduje 15 godina iskustva u ovoj oblasti.\nPravilnu primenu podataka dobijenih iz izveštaja o novčanim tokovima\nDefinisanje rizika u poslovanju, sastavljanje izveštaja i planiranje novčanih tokova\nInteraktivnu diskusiju sa predavačem i rešavanje nedoumice\nKako možete poboljšati Vaš poslovni ciklus\nGlobalni i interni rizici u poslovanju\nPotencijalni odgovori na uticaj krize na pojedinačnim preduzećima\nPotencijali rasta ili održavanja zdravog sistema unutar kompanija\nSmernice za odgovore na krizu – krizno upravljanje\nLikvidnost u vreme krize\nZaštita brenda i očuvanje kontinuiteta\nKontrolorima, zaposlenima u računovodstvenim i finansijskim službama, menadžerima koji žele da unaprede svoja znanja, zaposlenima u službama za planiranje i analizu i svim ostalim zainteresovanim licima


Ove ukuse nećete naći u supermarketu - samo na Prolećnom Ukus Festu! - Srbija Vesti | Informativni portal\nOve ukuse nećete naći u supermarketu – samo na Prolećnom Ukus Festu!\nBy SRBIJA VESTI\t22/03/2019 april 27th, 2019 No Comments\nBeograd – „Prolećni ukus Fest“, dvodnevni festival domaće hrane i pića, održava se 23. i 24. marta od 10 do 19 časova u Kombank dvorani (bivši Dom Sindikata). „Oseti ukus proleća“, moto je ovogodišnjeg festivala čiji ukusi i mirisi bude sva čula i pozitivnu energiju!\nPosle godinu dana od prvog „Prolećnog Ukus Festa“ posetioce čekaju i nove „ukusne“ premijere! Prvi put će posetioci moći da probaju med sa zlatom! Pravi hit festivala su namazi sa pečurkama, tvrdi sirevi sa do sada neviđenom kombinacijom prirodnih začina, kao i čuveni kozji sirevi iz Bosne, pripremljeni po čuvenoj narodnoj recepturi! Specijalno iz Istre, dolazi neprevaziđeno maslinovo ulje, kao i specijalne salate, a sve to uz nove ukuse fantastičnih ljutih „šmek“ začina. Na festivalu će biti predstavljeno više od 1.500 proizvoda iz Srbije i regiona.\nZemlja gost „Prolećnog ukus Festa“ je Republika Egipat, koja će se predstaviti tradicionalnim specijalitetima čija se autentična aroma prepoznaje na svim meridijanima.\nOrganizatori su spremili i bogat program koji uključuje radionice i zanimljiva predavanja oba dana Festivala. Tako će zainteresovani moći da saznaju nešto više o tome koliko je alternativni sir sa orašastim plodovima dobar za naš organizam, dobiju savete o zdravijem režimu ishrane za prolećni period, ali i da saznaju najbolji recept za prolećnu detox čorbu koju će na licu mesta napraviti moćni kuhinjski aparat Thermomix, sa kojim ćemo se takođe bolje upoznati.\nBesplatno udji i probaj\nUlaz na „Prolećni Ukus Fest“ je BESPLATAN oba dana, a pored degustacije posetioci će moći i da kupe originalne proizvode vrhunskog kvaliteta koji se ne mogu naći u slobodnoj prodaji.\nSvečano otvaranje će biti organizovano u centralnom holu Kombank dvorane u subotu 23. marta u 11 sati, uz prisustvo predstavnika Ministarstva poljoprivrede, Sekretarijata za privredu Skupštine Beograda, Ambasade Egipta i brojnih uglednih gostiju. „Prolećni Ukus Fest“ podržali su Ministarstvo poljoprivrede, Sekretarijat za privredu i turizam Grada Beograda, Turistička organizacija Beograda i Fakultet za hotelijerstvo i turizam iz Vrnjačke banje.\nDrugog dana festivala, u nedelju 24. marta u 17 časova, na svečanoj ceremoniji, specijalni međunarodni žiri proglasiće i najbolje proizvođače hrane i pića u 9 različitih kategorija. Najprestižniju nagradu “Prolećnog ukus Fest-a“, specijalni „Grand Prix“ festivalske publike, osvojiće proizvod koji dobije najviše glasova posetilaca.\nDobrodošli na „Prolećni Ukus Fest“!\nKombank dvoranaukus fest\nSaveti kako da sačuvate preplanuli ten i nakon letovanja\nEros Ramacoti obara rekorde na turneji – uskoro i u Beogradu


Gordon Braun u nenajavljenoj poseti Avganistanu\nBritanski premijer Gordon Braun doputovao je u nenajavljenu posetu Avganistanu. U kasarni u južnoj provinciji Helmand, on je razgovarao sa britanskim vojnicima kojima se zahvalio zbog uloge koju su odigrali u prošlomesečnom napadu na Mardžu, bivše uporište Talibana u toj pokrajini.\nPremijer je takodje obećao vojnicima dodatnu opremu i finansijska sredstva.\nBraun je u petak, u Londonu, branio odluku britanske vlade da učestvuje u invaziji na Irak. On je bio ministar finansija kada je njegova zemlja ušla u rat 2003. i donosio je odluke u vezi sa troškovima odbrane.\nBritanski premijer je u Avganistanu odbacio kritike konzervativaca koji navode da je cilj te posete da se skrene pažnja sa istrage o opravdanosti britanskog ušešća u ratu u Iraku. Braun navodi da je poseta Avganistanu bila ranije planirana.\nBritanski vojnici povukli su se iz Iraka, ali oko 10.000 trenutno služi u Avganistanu, zajedno sa vojnicima Sjedinjenih Država i NATO.


Mesečni horoskop za jun 2019: Emotivne turbulencije kod Lava, brojna iznenađenja na poslu za Strelca, Bika slama stres | Astrosudbina\nNaslovna Mesečni horoskop Mesečni horoskop za jun 2019: Emotivne turbulencije kod Lava, brojna iznenađenja na...\nMesečni horoskop za jun 2019: Emotivne turbulencije kod Lava, brojna iznenađenja na poslu za Strelca, Bika slama stres\nMesečni horoskop za jun 2019: Proverite da li je vreme da potražite novi posao ili unesete promene u stari. Saznajte šta vas čeka na polju ljubavi, ukoliko ste u stabilnoj vezi ili ste u potrazi za “pravom osobom”. Da li bi trebalo da posetite lekara ili ste sasvim zdravi, pa se pomalo javlja hipohondrija.\nU nastavku teksta, saznajte šta vam ZVEZDE spremaju za mesec JUN, piše mogujatosama.rs.\nbik jun 2019\nblizanci jun 2019\ndevica jun 2019\novan jun 2019\nribe jun 2019\nskorpija jun 2019\nstrelac jun 2019\nvodolija jun 2019\nPrethodni tekstHoroskop u vladavini Blizanaca: Saznajte šta vas očekuje od 21. maja do 21. juna 2019. godine\nSledeći tekstDnevni horoskop za 21. maj 2019: Lav u čudu, Ribe na dobrom putu, Rak osvaja


Bambi dobitnik globalne nagrade za održiv energetski menadžment – Bambi\nBeograd, 6. jun 2019. – Kompanija Bambi je jedan od dobitnika ovogodišnje Nagrade za uspešnu implementaciju sistema za energetski menadžment i standarda ISO 50001, koju dodeljuje Clean Energy Ministerial (CEM).\nKompanija Bambi je u konkurenciji od preko 100 svetskih kompanija dobila priznanje za doprinos i podsticaje na polju uštede energije, kako sopstvenim rezultatima, tako i promocijom novih ideja. Na nivou kompanije, ukupne uštede energije (električne i toplotne) iznosile su 4.51% u 2018. godini, dok smanjenje emisije CO2 iznosi preko 1,325 metričkih tona.\n“Ovo je veliki uspeh i priznanje za kompaniju Bambi i sve njene zaposlene, kao i za tim za implementaciju. Svest o održivom poslovanju i potreba za očuvanjem životne sredine je svakako jedan od ključnih aspekata našeg poslovanja. I zato smo posvećeni optimalnoj upotrebi prirodnih resursa i energije, uz kontinuirano smanjivanje otpada koji generišemo. Upravo je implementacija ISO 50001 standard i sistema energetskog menadžmenta (EnMS) jedan od strateških koraka ka razvijanju održivog sistema vrednosti“ istakao je Goran Popović, direktor Operacija u kompaniji Bambi.\nClean Energy Ministerial (CEM) je svetski forum na kojem zemlje iz celog sveta, razmenjuju najbolje prakse i zajednički promovišu projekte i politike koje podstiču tranziciju ka globalnoj ekonomiji čiste energije. Članice CEM pokrivaju preko 75% globalne emisije gasova i gotovo 90% globalnih investicija na polju čiste energije. Bambi je bio učesnik Pilot projekta koji je, uz podršku UNIDO, organizovan u Srbiji 2016 godine, a koji se odnosio na primenu UNIDO metodologije u implementaciji sistema energetskog menadžmenta. Značajan rezultat koji je kompanija Bambi postigla, uz svest da energetski menadžment predstavlja stvarnu dobrobit za kompaniju, nastavljen je kroz aktivnosti na ovom polju, koji je rezultirao i ovom nagradom za kompaniju Bambi.


Osnovati demografski fond | Pančevac\nOsnovati demografski fond\n28.12.2015 11:21·0 komentaraPregleda: 124\nSocijaldemokratska partija Srbije smatra da treba izmeniti i dopuniti Zakon o socijalnoj i dečjoj zaštiti tako što će se uvesti „institut demografske naknade” i osnovati demografski fond – rečeno je na konferenciji za novinare te stranke održanoj u utorak, 22. decembra. Ovakva inicijativa ilustrovana je podatkom da u Srbiji godišnje umre 30.000 lјudi, a 10.000–15.000 emigrira, pa se može dogoditi da „sačuvamo državu, ali bez naroda u njoj”.\n– Potrebna nam je nova ekonomska i populaciona politika, ali i novi vrednosni obrazac. Zakonsko rešenje da žene rađanjem troje i više dece imaju pravo na poseban staž od dve godine, koji ne mogu iskoristiti za ranije penzionisanje, smatramo imaginarnim, čak i nepovolјnim, jer u proseku smanjuje penziju. Zato ovaj staž treba da bude uzet u obzir za ranije penzionisanje, kao dodatni staž – rekao je Rajko Mijović, predsednik Gradskog odbora SDPS-a.


Možete i bez karantina ući u Austriju, ali to košta 190 eura - Portal 072info\nMožete i bez karantina ući u Austriju, ali to košta 190 eura\n4. svibnja 2020. 3. svibnja 2020.\nAerodrom u Beču od danas će ponuditi testiranje na virus korona na licu mjesta da bi omogućio putnicima koji dolaze u Austriju da izbjegnu karantin u trajanju od 14 dana.\nPutnici će imati na raspolaganju molekularno biološki ili Pi-Si-Ar test na virus korona na aerodromu, čiji je rezultat gotov za dva do tri sata.\n“Putovanje avionom, bilo da se radi o poslovnom ili hitnom putu, postaće na taj način bezbjednije i lakše”, navodi se u saopštenju aerodroma.\nTest na aerodromu, koji košta 190 eura, mogu da urade i putnici koji napuštaju Beč.\nPutnici koji dolaze na aerodrom moraće da pokažu uvjerenje ljekara da su negativni na virus korona, a test ne smije da bude stariji od četiri dana ili idu u karantin.\nBečki aerodrom ima planirane letove za Dohu, Dortmund, Diseldorf, Franakfurt, Hamburg, Lisabon, Minsk i Sofiju, kao i čarter letove. Zabranjeno je slijetanje aviona iz područja koja se smatraju da su pod velikim rizikom.\nU Austriji je do sada registrovano 15.526 slučajeva infekcije, dok je 598 ljudi umrlo.\nAustrija je počela da ublažava mjere restrikcije nakon sedam sedmica blokade pa su tako otvoreni šoping centri, veće prodavnice, a počeli su sa radom i frizerski saloni.\nU vrijeme pandemije jedan mali džemat\nFikret Hodžić, glavni akter afere koja potresa BiH: Ponosan sam što sam uspio nabaviti respiratore


Kinotekа ustupilа novi di-si-pi Domu kulture u Grаčаnici – Filmske radosti\nJanuary 15, 2018 admin_filmradoVesti\nJugoslovenska kinoteka ustupila je Domu kulture u Gračanici novi mobilni DSP, a tim povodom Protokl o poslovnoj saradnji potpisali su direktor Kinoteke Jugoslav Pantelić i direktor Doma kulture Živojin Rakočević 12. januara u Svečanoj sali Kinoteke, u prisustvu ministra kulture i informisanja Srbije Vladana Vukosavljevića, direktora Kancelarije za Kosovo i Metohiju Marka Đurića, filmskih poslenika i medija.\nPozdravljajući goste Pantelić je precizirao da Kinoteka ustupa na korišćenje DSP – digitalni filmski projektor sa pratećom opremom koju čine hard disk set, objektiv za projektor i digitalno analogni konvertor.\nMobilni DSP košta 4.207.000 dinara, a prve projekcije u Gračanici očekuju se već ovog meseca.\n„U ime Kinoteke i svih onih koji se na bilo koji način bave kulturom u Srbiji želim vam da gledate doobre filmove, ali i da se naša saradnja ne zaustavi na ovome. Jugoslovenska kinoteka je u svakom trenutku spremna da izađe u susret i da učestvuje u projektima sa zajedničkim ciljem, a to je u ovom slučaju promocija i uživanje u kvalitetnim ostvarenjima sedme umetnsoti“, istakao je Pantelić.\nMinistar Vukosavljević izrazio je zadovoljstvo zbog lepog povoda i objasnio da je Ministarstvo obezbedilo sredstva, dalo ih Kinoteci, a ta instutucija je kupila i ustupila na korišćenje Domu kulture u Gračanici savremeni uređaj za prikazivanje filmova, koji će biti korišćen i u drugim sredinama na Kosovu i Metohiji u kojima živi srpski narod.\n„Ovo je važno iz više razloga – pokazali smo da možemo efikasno da sarađujemo na institucionalnom nivou, da izlazimo u susret potrebama srpske kulture u svim oblastima gde živi srpski narod i omogućili jednom vrlo aktivnom kulturnom činiocu na srpskom prostoru, a to je DK Gračanica, da za kulturne potrebe našeg naroda na Kosovu i Metohiji obezbedi projektovanej filmova i srpske i međunarodne kinematografije, novih ostvarenja i onih iz fondova Kinoteke“, naveo je ministar.\nKako je dodao, procenjuje se da u srpskim sredinama na KiM postoji oko 15 naseljenih mesta sa prostorima koji omogućavaju prikazivanje filmova.\n„Time će se kulturni život našeg naroda na Kosovu i Metohiji u određenoj meri popraviti. Dakle, uspeli smo da bar u jendom malom segmentu poboljšamo kulturnu ponudu“, rekao je Vukosavljević i zahvalio svim učesnicima u ovom projektu.\nVukosavljević je naglasio da je povezivanje u oblasti kulture u okviru srpskog kulturnog prostora jedan od principa politike za koju se zalaže Ministarstvo kulture i informisanja Srbije.\nDirektor Kancelarije za Kosovo i Metohiju Marko Đurić rekao je da je ovaj lep povod prilika da se podseti kako je Srbija nesumnjivi utemeljivač i glavni mecena i patron filma na Kosovu i Metohiji. Filmske sekcije koje su pratile srpsku vojsku 1912. godine „zabeležile su žive slike Gazimestana, naših svetinja i u istoriju upisale neizbrisiv trag borbe našeg naroda za oslobođenje, a ta časna uloga koju je imala srpska kamera ujedno je i prvi filmski zapis sa područja Kosova i Metohije“, izjavio je Đurić.\n„Kako onda, tako je i danas Srbija jedna od glavnih mecena, patrona i podržavalaca filma na Kosovu i Metohiji. Sve naše institucije nastoje da film u našoj južnoj pokrajini bude živ, da ono što imamo od filmske građe ostane sačuvano i dostupno, a posebno je važno i da naš narod ima priliku da uživa u savremenim ostvarenjima filmske umetnosti“, rekao je Đurić.\nUkazujući da „naš kulturni život na Kosovu i Metohiji opstaje u izuzetno teškim i složenim uslovima“, Đurić je napomenuo da bi novi DSP u nekom drugom delu Srbije značio samo jedan dodatni sadržaj, ali da „na Kosovu i Metohiji on predstavlja i jedan od simbola ulaganja u budućnost“.\n„Sve novo što tamo napravimo poručuje da tamo želimo da ostanemo, da popravljamo uslove, jer tamo vidimo svoju budućnost“, istakao je Đurić.\nDirektor DK Gračanica Živojin Rakočević izjavio je da za njih mobilni DSP znači „jednu vrstu novog prozora na getu i nove svetlosti“.\n„To daje mogućnost da gde god možemo da zamračimo neku sobu u nekoj našoj enklavi – tamo dobijemo bioskop. Za Gračanicu, to je mogućnost izbora. U getu nema izbora, ali ako možete da birate u okviru kulture vi ste u jednu ruku slobodan čovek, bez obzira što živite u getu“, rekao je Rakočević.\nKako je dodao, ideja je potekla kada su prvi put kod njih došli reditelj Danilo Bećković, producent Marko Paljić, glumac Slaviša Ćurović i rekli: „Mi hoćemo da budemo sa vama na jedan način koji je drugačiji, da budemo u životu svake srpske enklave“.\nRakočević je opisao posetu selu Suvo Grlo u Srbici, improvizovanje bioskopske sale pomoću ćebadi na prozorima i razdraganu decu koja su tražila autograme.\n„Tu se po prvi put čulo: hoću da budem glumac, hoću da budem glumica, hoću da budem producent, mada još ne znam tačno šta je to. U getu se inače ne misli o tome – hoću da budem. Ali film i filmska magija omogućavaju da i najugroženiji – hoće da bude. Zato je za nas ovo izuzetno važno“, istakao je Rakočević.\nDirektor distributerske kuće „Megakom film“ i član Upravnog odbora Kinoteke Igor Stanković napomenuo je da na manje od deset kilometara od Gračanice postoji multipleks, u Prištini, ali sa titlovima na albanskom jeziku.\n„Mobilni DSP je jedini način da Gračanica i druge srpske sredine na Kosovu i Metohiji dobiju film u isto vreme kada se prikazuje u Beogradu, da dobiju festivale, ali i blokbastere, sinhronizovane filmove za decu“, rekao je Stanković i najavio da će „Megakom film“ donirati prenosnu kutiju za putovanje filma, kakva se koristi i za mobilni bioskop po Srbiji, platno u odgovarajućem formatu, 300 naočara i sistem za 3D projekcije.\nProducent Marko Paljić izjavio je da se ne bi složio sa Živojinom Rakočevićem oko pitanja geta.\n„Već četiri godine odlazimo u Gračanicu i prikazujemo naše filmove, organizujemo filmske škole. Mi se tamo nikada nismo osetili kao u getu, jer smo videli kako jedan kulturni centar na način na koji je organizovan u Gračanici ljudima pruža nešto što sa čim se nismo susreli u centralnoj Srbiji. To je mesto pravog saborovanja, mesto gde dolazi verna publika koju je razvio taj kulturni centar“, rekao je Paljić.\n„Ovo je mala stvar koju smo mi uradil za naš narod na Kosovu i Metohiji, a nama bi bila velika stvar kada bi Živojin Rakočević i njegovi saradnici ovde organizovali radionicu o tome kako se vodi kulturni centar“, naglasio je Paljić.\nDom Kulture Gracanica, Jugoslav Pantelic, Jugoslovenska kinoteka


Zrenjanin: Prvo ročište poverilaca Jugoremedije\nU Privrednom sudu u Zrenjaninu za danas je zakazano prvo ročište poverilaca fabrike lekova "Jugoremedija" u stečaju, na kojem će biti formiran Odbor poverilaca.\nStečajni upravnik Radovan Savić izjavio je ranije Tanjugu da je, uz sagledavanje finansijske situacije, počev od 27. decembra prošle godine, kada je uveden stečaj, preokupiran traženjem rešenja za nastavak proizvodnje u "Jugoremediji", na osnovu davanja u zakup, za šta ima više zainteresovanih firmi, o čemu će odlučujuću reč dati Odbor poverilaca.\nPrivredni sud je uveo stečaj posle dugotrajne blokade računa i zbog velikih dugova, a na zahtev "Hipo Alpe Adria banke" najvećeg poverioca fabrike.\nZrenjaninska fabrika lekova nalazi se na spisku 24 sporne privatizacije u Srbiji, na koji je stigla nakon što je na aukciji 2002. godine u Beogradu manjinski paket akcija kupila makedonska firma "Jaka 80", iza koje je stajao Jovica Stefanović - Nini, poslovni čovek iz Niša, u to vreme sa Interpolove poternice, na šta su odmah upozorili zrenjaninski novinari i farmaceuti.\nDržava je, zatim, omogućila Niniju da postane i većinski vlasnik fabrike, što je posle uporne borbe radnika - malih akcionara, sudskom odlukom osporeno pa poništeno, krajem 2006. godine, da bi Nini kasnije dospeo pred istražne organe i u sudski pritvor.\n"Jugoremedija" je marta 2007. godine vraćena radnicima-akcionarima, a tada je sedište fabrike iz Niša premešteno ponovo u Zrenjanin, da bi posle pet i po godina, fabriku došla u stečaj, a radnici ostali na ulici.


EU: Odgovornost je na političkim liderima u BiH - Klix.ba\nEU integracije EU: Odgovornost je na političkim liderima u BiH\nEU: Odgovornost je na političkim liderima u BiH\n13.11.2012. u 11:18\nEvropska komisija je jasno navela u svom Izvještaju o napretku za 2012. godinu, a što je ujedno i jedini relevantan izvještaj kada je riječ o ocjenama napretka BiH ka EU, da BiH, za razliku od svojih susjeda, nije postigla neophodan napredak na putu evropskih integracija.\nOvo je za Agenciju FENA izjavila portparolka Delegacije Evropske unije i specijalnog predstavnika EU u BiH Jamila Milović-Halilović upitana da prokomentira izvještaj koji je Milorad Dodik uputio nekim ambasadorima i zvaničnicima međunarodne zajednice, a u kojem, između ostalog, za krizu u BiH optužuje OHR te državni nivo.\nDodala je da je jasno da je potpuna odgovornost na političkim liderima u BiH da osiguraju pomake o pitanjima EU integracija, kao i da usvoje i provedu neophodne reforme.\n"Upravo u tom kontekstu, vlasti i politički lideri BiH su se usaglasili u junu u Briselu u vezi s hitnim koracima koje BiH mora preduzeti da bi Sporazum o stabilizaciji i pridruživanju stupio na snagu, a zemlja bila u mogućnosti da podnese vjerodostojnu aplikaciju za članstvo", kazala je Milović-Halilović.\nNaglasila je da je Evropska unija razočarana što su bh. lideri propustili da ispune zadate ciljeve i rokove iz Mape puta koje su sami dogovorili u Briselu.\nMeđunarodna zajednica dijeli zajednički cilj u BiH, a to je da zemlja može sama rješavati svoje probleme i da je nepovratno na putu ka EU.\n"Vlasti i politički lideri ove zemlje imaju punu odgovornost za ostvarenje toga", zaključila je.\nprije 7h 8m 104\nprije 5h 3m 92\nprije 10h 59m 74\nprije 12h 5m 74\nprije 15h 49m 148


Bogat ‘Novogodišnji ulični festival Sarajevo’ u naredna tri dana – TVSA.BA\nPetak, 21 Januara, 2022 3:57\nNaslovna/Vijesti/Sarajevo/Bogat ‘Novogodišnji ulični festival Sarajevo’ u naredna tri dana\nBogat ‘Novogodišnji ulični festival Sarajevo’ u naredna tri dana\nNovogodišnji ulični festival Sarajevo bit će održan u naredna tri dana, u organizaciji Kantona Sarajevo i Općine Centar.\nU okviru novogodišnje manifestacije, ispred Gradske tržnice Markale bit će upriličeni nastupi domaćih bendova i muzičara, performera, ali i drugi sadržaji koji će upotpuniti prazničnu atmosferu u gradu.\nNa lokalitetu ispred Gradske tržnice, 31. decembra u 12 sati nastupit će “Sarajevo drum orchestra”, kao i “Superar” dječiji hor. Planiran je i Mini disco za najmlađe, dok će u 17 sati nastupiti grupa “Karne“.\nVeć u subotu, 1. januara 2022. godine nastupit će Almas Smajlović, Dino Đihić, te Sara i Đuro, a u nedjelju, posljednjeg dana uličnog festivala, u 12.00 sati, program će otvoriti mažoretkinje iz Busovače.\nIstoga dana, na bini ispred Gradske tržnice, bit će upriličeni performansi zanatlija, Visual POI Spectacle-žongliranje led rekvizitima, a nastupit će i bendovi “Anchy &The Moondogs”, “Muki i Emi”, te “Rok škola Sarajevo”, saopćeno je iz Službe za protokol i press KS.\nCjelodnevna dežura u Domu zdravlja Stari Grad za vrijeme novogodišnjih praznika\nVIK: Otklonjen kvar, voda puštena u sistem


Prodanović: Uskladiti zakone zbog otklanjanja sumnji – Zvornik Danas\nNaslovna/VIJESTI/Politika/Prodanović: Uskladiti zakone zbog otklanjanja sumnji\nProdanović: Uskladiti zakone zbog otklanjanja sumnji\nSARAJEVO – Parlamentarna skupština BiH treba da usvoji izmjene i dopune Zakona o Savjetu minitara BiH kojima bi ovaj zakonski akt uskladila sa Zakonom o sukobu interesa i time otklonila sumnja u moguću blokadu formiranja vlasti nakon oktobarskih izbora, izjavio je danas poslanik SNSD-a u Predstavničkom domu parlamenta BiH Lazar Prodanović.\n„Kako bi se otklonila sumnja koja se stvara u javnosti, potrebno je da parlament podrži da se po hitnom postupku ovaj zakon uskladi sa Zakonom o sukobu interesa u institucijama vlasti BiH“, rekao je Prodanović u Sarajevu.\nOn je ocijenio nelogičnim problematizovanje pitanja utvrđivanja sukoba interesa za buduće članove Savjeta ministara BiH.\n„Ako je Zakonom o sukobu interesa u institucijama BiH ovaj posao sa Centralne izborne komisije prešao na parlamentarnu komisiju, logično je da će se ta komisija baviti i pitanjem utvrđivanja eventualnog sukoba interesa i za članove Savjeta ministara“, rekao je Prodanović.\nPoslanik SDA Šefik DŽaferović smatra da je Savjet ministara BiH, predlažući po hitnoj proceduri Prijedlog zakona o izmjenama i dopunama Zakona o Savjetu ministara, postupio brzopleto i da nije sagledao sve moguće implikacije takvog rješenja.\n„Savjet ministara imenuje Predstavnički dom, dok Dom naroda nema nikakve uloge u tome, međutim, sada se propisuje da u proceduri imenovanja učestvuje parlamentarna komisija za sukob interesa, koja je sastavljena od predstavnika oba doma Parlamentarne skupštine BiH“, precizirao je Džaferović.\nOn je podsjetio da za razliku od konstituisanja Predstavničkog doma, koji se bira neposredno na izborima, formiranje Doma naroda zavisi od entitetskih parlamenata.\n„Mislim da bi to mogla da bude dodatna blokada“, smatra Džaferović.\nPoslanik SDP-a BiH Saša Magazinović kaže da u Parlamentarnoj skupštini BiH nema niko protiv zakona koji je juče utvrdio Savjet ministara.\n„Ne očekujem da će biti komplikacija u procesu formiranja vlasti kada je u pitanju segment zakonodavstva“, rekao je Magazinović, izrazivši nadu da su iz prethodnog mandata izvučene pouke i da se neće puno čekati sa formiranjem vlasti nakon opštih izbora.\nSavjet ministara BiH utvrdio je juče Prijedlog zakona o izmjenama i dopunama Zakona o Savjetu ministara BiH, kojim se ovaj zakon usklađuje sa ranije usvojenim Zakonom o sukobu interesa.\nOvaj prijedlog zakona Ministarstvo pravde dostaviće parlamentu BiH na usvajanje po hitnoj proceduri.\nIzmjenama i dopunama tog zakona ubuduće će nadležno tijelo, koje imenuje Parlamentarna skupština BiH, odlučivati o sukobu interesa umjesto Centralne izborne komisije BiH.\nKošarac: Kezunović "huška Srbe na Srbe"


Java 9 - Dr. Edward Lavieri, Peter Verhas - 190,00 kn Stručna knjižara - Stručne knjige, stručna literatura\nNormativi i standardi rada u građevinarstvu-instalacije-4b\nNormativi i standardi rada u građevinarstvu-niskogradnja-6\nPočetna - Programiranje - Java 9 - Dr. Edward Lavieri, Peter Verhas\nJava 9 i nove funkcije u njemu poboljšavaju Javu - jedan od jezika koji programeri najčešće koriste za izgradnju robusnih softverskih aplikacija.\nU Javi 9 je stavljen poseban naglasak na integraciju modularnosti pomoću alatke Jigsaw. Ova knjiga predstavlja jednostavno uputstvo za učenje Java 9 programskog jezika.\nDati su pregled i objašnjenje novih funkcija koje su uvedene u jezik Java 9 i važnosti novih interfejsa API i poboljšanja.\nNeke od novih funkcija Jave 9 su inovativne, pa, ako ste iskusni programer, moći ćete, ukoliko ih naučite, da izradite ekonomičniju poslovnu aplikaciju.\nDate su nove praktične smernice za primenu novostečenog znanja u vezi sa Javom 9 i dodatne informacije o budućem razvoju Java platforme.\nOva knjiga će vam pomoći da poboljšate produktivnost, tako što ćete vašu aplikaciju učiniti bržom. Kada naučite najbolje tehnike koja se koriste u Javi, moći ćete da rešavate programerske probleme u vašoj organizaciji.\nDr. Edward Lavieri je istaknuti dizajner igara i programer sa odličnim akademskim obrazovanjem. Doktorirao je kompjuterske nauke na Tehničkom univerzitetu u Koloradu, magistrirao je upravljanje informacionim sistemima na Univerzitetu Bowie State i upravljanje operacijama na Univerzitetu Arkanzas i stekao je diplomu učitelja na Univerzitetu Capella. Organizuje kurseve kompjuterskih nauka od 2002. godine.\nTuneli - Smjernice o ostvarivanju kvalitete zdravlja i osiguranju sigurnosti pri gradnji tunela - Li\nUvod u mostarstvo - Mostovi 1 - Jure Radić\n750,00 kn 315,00 kn\nTrajnost konstrukcija 1 - Jure Radić\nOsnove proračuna naknadno napetih betonskih stropova - Bijan O. Aalami\nBetonske konstrukcije - Sanacije - Jure Radić i suradnici\n900,00 kn 472,50 kn\nTuneli - Iskop i primarna podgrada - Mladen Hudec, Davorin Kolić, Svjetlan Hudec\nAtlas krovnih konstrukcija-KOSI KROVOVI - Schunck, Oster, Barthel, Kiesl\n934,50 kn 841,05 kn\nElektrični uređaji - za grejenje i hlađenje


Vlast namerava da poništi izborene povoljnosti za građane Niša? - Ekonomija - Dnevni list Danas\nPočetna » Ekonomija » Vlast namerava da poništi izborene povoljnosti za građane Niša?\nNiško Udruženje predsednika skupštine stanara upozorava na "naduvane" račune\nVlast namerava da poništi izborene povoljnosti za građane Niša?\nIz Gradske toplane Niš i još uvek aktuelne gradske vlasti stižu neformalne najave da bi trenutna cena daljinskog grejanja, koja je po našim analizama i sada previsoka, mogla da bude dodatno uvećana, a neke od povoljnosti u korišćenju daljinskog grejanja koje smo izborili kroz proteste i na druge načine – ukinute. To nećemo dopustiti, saopštili su juče u niškom Udruženju predsednika skupštine stanara.\n0Piše: Z. Miladinović 20. juna 2016.\n– Iz Gradske toplane stižu, istina neformalni glasovi da je sadašnja cena daljinskog grejanja, koja je kako nam kažu najniža u Srbiji, neodrživa, te da Toplana mora da je koriguje, naravno, naviše. U neformalnom sastanku predstavnika Toplane i Udruženja to je i nedvosmisleno najavljeno. Najavljeno je i da će Toplana ukinuti mogućnost privremenog isključenja za mreže po daleko povoljnijim uslovima po građane, koje smo takođe izborili kroz proteste, tribine i druge vidove pritiska. Prema takvim najavama, poništenje izborenih povoljnosti čeka samo institucionalno instaliranje novog direktora Toplane – rekli su za Danas u Udruženju.\nU Udruženju su, kako saznajemo, ovih dana okončali stručnu analizu fiksnog dela „niških“ računa za daljinsko grejanje, koji se inače sastoji od fiksnog i varijabilnog dela, te ustanovili da je on za čak „50 odsto veći od realnog i održivog iznosa“. Stručnjaci u Udruženju su konstatovali i da aktuelni iznos fiksnog dela računa „daleko prevazilazi i limit koji je određen Uredbom o utvrđivanju metodologije za određivanje cene snabdevanja krajnjeg kupca toplotnom energijom“.\n– U ovom slučaju je logično da građani podnesu tužbe pred nadležnim sudovima protiv odgovornih u Toplani za neovlašćeno bogaćenje – tvrde oni, podsećajući da fiksni deo računa sada iznosi nešto više od 28 dinara po kvadratnom metru, te da je taj deo cene u odnosu na varijabilni deo „neodrživo visok“.\n– Gradska vlast i poslovodstvo Toplane pokušale su da od javnosti sakriju i činjenicu da je niška Toplana „Jug“ teško havarisana neposredno nakon tek sprovedene rekonstrukcije, ali je Udruženje dobilo potvrdu od strane nadležnog ministarstva o tome da je do havarije došlo. „U igri“ u vezi sa tom rekonstrukcijom, bilo je skoro tri miliona evra, a ugrađeni parni kotlovi su odmah počeli da cure, što je moglo da dovede do katastrofe. Realna je bojazan da će cehovi ovakvog poslovanja biti prebačeni na leđa građana koji koriste usluge daljinskog grejanja – rekli su u Udruženju.


Proizvodi "MOFAS-a" mogu naći mjesto na zapadnoevropskom tržištu - Akta.ba\n10.08.2021. 08:02 / Izvor: SRNA\nGradonačelnik Istočnog Sarajeva Ljubiša Ćosić izjavio je da podržava protest radnika preduzeća "MOFAS" iz ovog grada, navodeći da je riječ o preduzeću koje ima tržišni prostor i čiji proizvodi mogu naći svoje mjesto na zapadnoevropskom tržištu.\nĆosić smatra da je problem u poslovanju "MOFAS-a" vlasnička struktura, u kojoj strani investitori imaju 51 odsto, a Vlada Republike Srpske 49 odsto, što prema njegovom mišljenju, nije dalo adekvatan rezultat.\n"Mislim da predstavnici Ministarstva privrede i preduzetništva Republike Srpske moraju uspostaviti kontakt sa većinskim vlasnicima i dogovoriti da se u što skorijem roku nastavi proizvodnja u `MOFAS-u`", naglasio je Ćosić.\nPrema Ćosićevoj procjeni, prema onome što se može vidjeti iz bilansa stanja, imovina "MOFAS-a", zajedno sa mašinama, opremom i zemljištem vrijedi više od 20 miliona KM, a obaveze koja ova firma ima, prije svega prema pravnim licima su negdje između dva i tri miliona KM, što je pokazatelj da ovo preduzeće ima budućnost.\n"Grad Istočno Sarajevo će apsolutno stati iza radnika 'MOFAS-a', podržaćemo ih jer gašenjem ovog preduzeća gasi se metalska industrija na području Istočnog Sarajeva", poručio je gradonačelnik Ćosić.\nOn je rekao da se u arhivi opštine Istočno Novo Sarajevo i grada Istočno Sarajevo nalaze brojni dopisi koje su slati, kako predstavnicima većinskog vlasnika, tako i Vladi Republike Srpske, koja ima 49 odsto vlasništva u "MOFAS-u".\n"Ovo je veoma ozbiljan problem i nemam namjeru da se krijem iza bilo kakvog problema. Smatram da Vlada Republike Srpske, a prije svega Ministarstvo privrede i preduzetništva mora da se uključi u ovo", zaključio je gradonačelnik Istočnog Sarajeva.\nPodsjetimo, ovo je trenutno jedan od gorućih problema u opštini Istočno Novo Sarajevo da se jedno od rijetkih preduzeća za proizvodnju “MOFAS” d.o.o. Istočno Sarajevo nalazi skoro pred gašenjem.


U subotu, 22. februara, u prostorijama skupštine Opštine Novi Bečej, udruženje sportskih ribolovaca „Tisa“ održalo je svoju redovnu godišnju skupštinu.\nNa dnevnom redu našao se izveštaj o radu i aktivnostima udruženja u minulom periodu, kao i diskusija i planiranje rada za ovu godinu. Susret je završen neformalnim druženjem članova udruženja, a Tibor Hajdu, predsednik udruženja „Tisa“, ocenio je godišnju skupštinu kao dobru priliku da se razmene iskustva i unapredi rad udruženja. On je rekao da se nada da će udruženje u ovoj godini ostvariti bolje rezultate nego u 2019.\n„Učestvovali smo na osam takmičenja, na četiri smo osvojili medalje, doneli pehare, a nadam se da će ove godine biti malo bolje i da će se javiti još koji takmičar. Ove godine planiramo i da škola ribolova bude malo opširnija, da bude više takmičenja za decu i više puta da se ta škola održi“, rekao je Hajdu. Aktivnosti sa najmlađima počeće početkom leta, a među redovnim sadržajima koje ovo udruženje organizuje, a koji nas očekuju tokom godine, izdvojio je Memorijalni kup „Deda Ilija Nešić“, varaličarski kup posvećen Živici Barbulu, šaranski kup posvećen Radovanu Rači Nešiću, kao i „Gospojinsku bućku“ koja se tradicionalno održava nedelju dana nakon Velikogospojinskih dana.\nTibor Hajdu je dodao i da broj članova koji se odazivaju pozivu da učestvuju u radu skupštine udruženja raste, da je ove godine veći nego pre, ali i dodao da bi bilo dobro da se još više članova uključi.


Lalat iskren posle poraza: Tražićemo bodove protiv nama sličnih - Admiral Bet SPORT\nLalat iskren posle poraza: Tražićemo bodove protiv nama sličnih\nNikola Bulatović Posted on 2. novembra 2019. 19:10 2. novembra 2019. 18:51\nVojvodina danas nije ličila na sebe. Ruku na srce, dosta toga zavislilo je i od igre Partizana, ali Novosađani danas nisu bili na nivou. Partizan je slavio sa 4:0 i na taj način prišao ekipi Nenada Lalatovića na bod zaostatka.\nSvestan je i trener Vojvodine da ovo nije bilo dobro izdanje njegovih fudbalera:\nKrivo mi je što nismo ušli u meč onako kako sam očekivao. Krivo mi je i zbog penala, ali šta reći posle 4:0?! Partizan je danas bio bolji. Nikada nijedna ekipa koju sam vodio nije odigrala ovako i ovo je sigurno najlošije izdanje bilo kog mog tima protiv Partizana. Nedostajala je duel igra, ne možete da bude toliko daleko od igrača, da im date prostor… Nekako kao da je ušao strah u moje igrače. Ovde inostrani igrači prave veliku razliku i to su prednosti Partizana i Crvene zvezde.\nLalatović je rekao da ne može da zameri igračima i dodao da je realnije da Voša borove traži protiv drugih ekipa.\nOva ekipa je prošle sezone bila deveta, a sada smo treći i jako sam zadovoljan sa osvojenim bodovima u dosadašnjem toku sezone. Mi ipak našu priliku, ako želimo u Evropu, treba da tražimo protiv ekipa sličnih kvaliteta.\nTagovi : lalatović nenad, partizan, super liga srbije, vojvodina\nKlub 100 – Miljan Miljanić i Vladan Milojević\nNavijači Intera se obratili Siniši - na srpskom!